text: Ira Sllalluingin, Ira Irinich, Ira Katz Galay, Ira Rigger, Ira Bilichak, Ira Asmara, Ira Klimova, Ira Anthony, Ira VinCraz, Ira ABlis VeLasco, Ira Ashelia, Ira Oktavianti, Ira Jade Maneja, Ira Raibon, Ira Rachma Rahayu, Ira Letisya Oneche, Ira Hensen, Ira Amoira, Ira Swazenegger, Ira Elvina Arifin, Ira Ivankina, Ira Rahmawati, Ira Repina, Ira Loverz, Ira Widhia, Ira Larry Fair, Ira Mutiara, Ira Ragelia, Ira Indayani, Ira Roland, Ira Bierman, Ira Nussbaum, Ira Karineth Loyola, Ira Patima, Ira Saragih, Ira Nazarenko, Ira Afrian, Ira Geulis, Ira Santriani, Ira Shkraba, Ira Kurnia Sugiarto, Ira Mae Carpio, Ira Linton


c: text/html

text:
Fiji's Family Network
NA WEKAQU NA CAVA IKO SA BAU CAKAVA TU QO MO VAKARAUTAKA NA NONA LESU MAI NA NODA TURAGA NAI VAKABULA KO JISU KARISITO.KAYA NAI VOLA TABU NI SEGA NA TAMATA ME KILA RAWA NA NONA LESU MAI VAKARUA NA NODA KALOU. E KAYA KO JISU NI NONA LESU MAI ENA MAI KAUTI IRA GA NAI SOQOSOQO LOTU ERA SEGA NI TAUVI DUKA SE SASALUKILUKI. NAWEKAQU E KAYA NAI VOLA TABU KE KO SA RAWATI VURAVURA TAUCOKO KA KO QAI VAKAYALIA NA NOMU BULA A CAVA KO NA QAI SOLIA MEI SAU NI YALOMU.SA KENAI BALEBALE NA WEKAQU MO VAKARAU RAWA QO SOLI NA BULA VEI JISU KA CIQOMI KOYA RAWA NI SA VOLEKA SARA NA NONA LESU MAI...SA DRI YANI CAVA NA NOMU NANUMA...NA WEKAQU..
Views: 1384
amen.........
NI SA BULA VINAKA MAI NA WEKAQU AU VEIVAKANANUMI GA YANI ENA NODA BULA NI VAKAVAKA RAU KINA DUA TALE NA BULA SA VAKARAUTAKA OTI TU NA NODA KALOU,KA DA VAKAVINAVINAKA KINA VUA NA NODA KALOU NI BAU VAKANANUMI KEDA RAWA MAI NI SE BERA NI YACO MAI NA GAUNA NI NONA LESU MAI VAKARUA,IA NA WEKAQU KAU VAKABAUTA NI SA KENA GAUNA SARA GA OQO MEDA VAKAVAKA RAU KINA.KEVAKA NA SEGA EDA NA VAKATAKI IRA NA TAMATA ENA GAUNA NEI NOA ERA QAI VEIVUTUNI SA BERA, NI SA SOGOTI VEI IRA NA KATUBA.
vinaka nai tukutuku rogorogo vinaka
EMENI SA RUI VINAKA NA NODA KALOU NI SE SOLIA JIKO VEI KEDA NA GAUNA MEDA VEIVUTUNI RAWA,IA NA WEKAQU KUA GA NI LOKUYARA DE KO CALATA NA GAUNA E TOSO KINA NA WAQA KA VAKATOKAI NA BULA TAWAMUDU,BALETA NA GAUNI TOSO NI WAQA E SEGA NI DUA E KILA E KILA GA NA KAVETANI KO JISU KARISITO. KENAI BALEBALE E LEWA GA KO KAVETANI NA GAUNA NI TOSO.,AU SA VAKAMAMASU SAKA YANI VEI KEMUNI NA VEIWEKANI MEDA MAI VODO RAWA N SE DOLAVI TU NA KATUBA NI WAQA. KAYA NAI VOLATABU.NI KO JISU GA NA KENA KATUBA KEI NA KENA GAUNISALA. CIQOMA RAWA NA JISU KARISITO QO MO RAWA NI VODO ENA WAQA YA.....AMEN.
EMENI,VINAKA SAKA NA WEKAQU NA VEIVAKANANUMI MAI ENA FORUM QO KEI NAI ULUTAGA YAGA SARA MEDA KILA NA KAI VURAVURA NI SA VOLEKA DINA SARAGA NA KENA GAUNA ME SA SOGO KINA NA KATUBA KINA BULA TAWAMUDU.AU DUAVATA KEI NA WEKAQU QO KO LIBAN MEU KAYA VEI KEDA NA VEIWEKANI RARABA ENA MATAVUVALE.COM NI SA KENA GAUNA DONU SARAGA OQO ME DA SA LESU KINA VUA NA KALOU KA VEIVUTUNI MAI NA VUNI YALODA ME RAWA KINA NIDA NA CURU YANI ENA NONA MATANITU VAKALOMALAGI,KA ME DA VAKABULAI ENA NONA LESU MAI NA NODA TURAGA KO JISU KARISITO... KEKO SA WILIKA NA FORUM QOKA QAI VAKAMURIA GA NA MASU NI KERE VEIVOSOTI QOKA {TURAGA JISU,AU SA VAKAVINAVINAKA VEI KEMUNI,AU KEREA MO NI VOSOTI AU ENA VUKU NI NOQU I VALAVALA CA, AU VAKADINADINATAKA TURAGA NIU SE BERA GA NI YACOVA NA NOMU LAGILAGI KEI NA NOMUNI DOKAI,JISU TURAGA NI TAURI AU DEI NI TAURI VA GUMATUA,AU SA SOLIA NA YALOQU KEI NA NOQU BULA VEI KEMUNI,NI QAI MAI NOQU KALOU KA TUI KAI VAKABULA TALEGA ENA SIGA E DAIDAI KA YACOVA NA NOMUNI LESU MAI TURAGA.QO SAKA NA NOQU MASU AU MASU GA ENA YACA I JISU NA NOQU TURAGA KAI VAKABULA EMENI...}KEVAKA O IKO E DUA KO SA CAVUTA NA MASU YA MAI NA VUNI YALOMU AU VAKABAUTA NI NA VAKARAUTAKA NA KALOU NA TIKINA ME NOMU KA MO TIKO KINA KEI KOYA, KA SA VOLAI TALEGA ENA I VOLA NI BULA MAI LOMALAGI NA YACAMU.....ME NODA VATA NA NONA LOLOMA KEI NA VAKACEGU I JISU KARISITO EMENI...!
Emeni.. Emeni... Emeni.... Au vakavinavinaka vua na turaga ni solia mai vua na nona tamata nai ulutaga oqo meda veitalanoa kina na luveni kalou eda bula saka ena nona vuravura na kalou.kau dua vata kina na ka e rau sa wasea na wekaqu ena i ulutaga oqo.kau via kaya ga vei keda na qai wilika na Forum qoka meda vakakusakusa sara ni se gauna jiko ni vakavodo qo se bera ni sogo na katuba kina bula tawamudu.me qai noda vata na vakacegu LOLOMA NI KALOU BULA KO JIOVA.....EMENI..!
amen....dua a kerekere na soqosoqo lotu cava beka ena mai kauta na Turaga?????..elaborate please???
Koya na mai kauta ga nai soqosoqo lotu e cakava jiko na lomani kalou. ya me yalo savasava ka vuataka na vua ni yalotabu.EMENI..!
mmm...sa dina,me savasava vacava na liga Lisa?Vosota taro ga.
au kerea meu sauma na nomuni taro@Lisa na sava2 ena kena i bale2 vakayalo na veika vinaka keina veika vala2 sei tovo tawa sava2 (eg) daubutako keina veika eda cakava esega ni dodonu kara esega ni kila na wekada se veira na tamata. Ia na nomuni taro "Okoya ga e sava2 na ligana" oqo na wekaqu Lisa ese vakatikina ga sega ni okoya kece, kevaka sa yacova yani ka curu kina utomu, sa na rawa ni da kaya ena yaco ka vakavatukana taki na bula marau ka sava2 vakayalo ena vakaraitaki votu etaudaku ni noda bula yadua vakayago na veisau vivinaka ena basika mai ena matavotu.Au vakabauta nai bale2 ni nomuni taro na nomuni nanuma e vu mai e utoda (heart) ka yaco mo caka2 taka ka vakayacora nai tovo keina bula sava2 mai na Ligada, ni na vakatavitaki keda vakalevu na Ligada. E donu toka na vakasama oqo Lisa,kevaka eda raica se vakadewataka ena kena vakadewa dodonu. Na noda vunibula kece vakayago ka vakavura oqo e eda semati ka wanonovi matua tiko mai lomaLagi mai vua Na Kalou,na utoda (Heart)sa dau mata ni katuba ni yalo Tabu (Holy Spirit)kevaka sa curu ma i na yalo Tabu ka vaktulewa na nomu vakasama(Brain/physical Temple)sa na yavala sara na liga me caka2 taka na veika sava2. Ia vakatau saraga na noda digi2 keda gadreva na vala2 buto2 tawa sava2 ka temaki keda meda vakayacora,eke eda na Liga Dukadukali.God Bless
ni sa bula vinaka na wekaqu au kerea meu dua na noqu cau ena ulutaga bibi oqo,au kerei kemuni meu vosoti keu mani baleca ni tau2 ni vosa,taumada ena sega ni na mai kauta edua nai soqo2 ni lotu,oira era lotu vakai dina ka vakayalo,veitalia se matalotu cava,ena mata ni Kalou okoya sa cecere na dauniveibuli eda duabau ga vua,Ia dua ga na ka, nai vakatagede2 ni nomu bula vakayalo(spirituality) ena so beka bilo sinai,se dua na qaloni se mani dua nai suvuni,eke na qai vakatulewa kina o koya na Turaga.kevaka e ciwa na vala2 tawakili2 sega ni sava2 ka vaKalou,ka dua bulu ga na ka vinaka,tekivu caka2 taka ena vakabauta ka kerea vua na Turaga na nona veivuke keina veiciqomi ena yalo malu2 ena yalomu dina taucoko,sega ni yalo vakatitiqa se yalo taro2, naTuraga ena solia vei iko na vakacegu kei nai gu mo vukica na bula makawa me vou ka mo rawata talega na bula,ena nona lesu mai.ni se soli tiko na gauna,tekivu sara edai kua ni lokuyara,kua ni veimuri2 vakamataboko,tekivu mada veikeda yadua..oiko vua na Turaga na Kalou.
Tomani tale yani vakalai2 ni vosota ,me kani veiwasei ena yalo ni veiakararamataki.E so na veiwasei ni vola Tabu ;"Note everyone that saith unto me, Lord Lord, shall entre into the kingdom of heaven; but he hath doeth the will of my father which is in heaven."(Matt 7:21). (2) "For whosoever shall do the will of God, the same as my brother, and my sister, and mother"(Mark 7:35).(3) ""Verily I say unto you , Inasmuch as ye have done it unto one of the least of these my brethen,ye have done it unto me"(Matt 25:31).(3) "And why call ye, Lord,Lord ,and do not the things which i say?"(Luke 6:46)."Faith by itself,if it has no works, is dead" (James 2: 17).God Bless all.
© 2012 Created by Matavuvale Admins.

robotstxt: allowed

filter: keep


text:
E vakaraitaka o Franck Boivert na dairekita ni dauniveivakatavulici e na valenivolavola ni rakavi unioni e na noda vanua ni sa vakadaroi na nodrau sota o Nadroga kei na timi ni Northland.
E kaya talega o Boivert ke vinaka o Northland me vakadruka na timini Nadroga e na gauna me rau na sota kina e dodonu me na vakaraica na vanua e malumalumu kina na timi ni Nadroga ka me cakava talega e dua na i tuvatuva me veisotari vinaka kei na nodratou malumalumu na timi ni Nadroga. E kaya talega ni rakavi e rau sota tiko kina e 15 na tamata kei na 15 mai na i to i yasana dua. O koya e kaukauwa e na rawa ni qaqa ni oti na qito.
E kaya o Boivert ni timi ni Nadroga e dau taleitaki sara na kaukauwa kei na vakatagedegede ni qito e ratou sa yacova ka vakauasivi na kaukauwa ni tataqomaki e sa tiko vinaka saraga.
Na timi talega ni Nadroga e dau qitora taucoko na 80 na miniti ka vakayagtaki tiko ena rakavi. Ia e dodonu me ratou na vakavinakataka na nodratou dau veivesu ya duadua ka se ratou tovolea tiko me na vakavinakataki. Ia, na nona bolebole na timi ni Northland e na qai macala malua tale tiko na siga e na vakayacori kina ka ni sa mai vakadaroi na qito e na Vakarauwai qo.


text:
SA tomani tale oqo na i tukutuku nei Tevita Tuikabara na turaga ni Vatoa me baleta na livaliva vuni e vakavuna tiko na kasa ni vica na waqa ena dela ni nodratou cakau mai na Yatu Lau.
E na gauna vata ko ya e a kele no kina se Pagopago mai na Samoa qali Vakamerika na waqa ni veitui, veidra se veicumu (Tug boat) na U.S.S. Grebe. E a mani kacivi me glle sara vakatotolo ki Vatoa (Turtle Is) me laki dreta ki wai na USS Thomas A. Edition.
Kaya o Tuikabara ni gauna a yaco yani kina ki Vuata-Vatoa me laki dreta na USS Thomas A. Edison, e sa se mai vakalewa tikoga na ka me cakava (Plan), ka waraka tale tikoga na kena sa vakamamadataki tiko na waqa, sa tarai koya talega na kaukauwa vata ga ka yaco vua na manua ka lako mai me mai vukea.
E yaco vua na U.S.S. Grebe na nona sega ni lewa na nona laudre mai ka mai kasa ravita toka na U.S.S. Tomas A. Edison.
E a yaco tiko ka veivakakurabuitaki oqo e na bogi na i ka rua (2) ni siga ni vula o Janueri ni 1943. Rau a takasa ruarua na manua oqori e na bogi.
Na manua e dau buli (built) se caka e na alumuminiamu (aluminium) baleta ni mama me totolo kina na nona soko.
E vakaraitaka o Tuikabara e na nodrau i vakamacala na kavetani e rua ni manua na U.S.S. Thomas E. Edison kei na U.S.S. Grebe e na i ka 28 ni siga ni vula ko Jiulai, 1943.
E na veivaqaqai ka caka mai Wasigitoni (Washington), e rau a vakaraitaka kina ni cagilaba veilecayaki (freak hurricane - freak e kena i balebale na sega ni Vakalou se ken ai vosavosa vakavavalagi na unnatural). Ke a cagilaba dina ke a laurai e na i vakarau ni draki (barometer).
Na U.S.S. Thomas E. Edisson e taya na volau ni ta waqa na Staten Island Steam Boat Co. mai Staten Island, New York, Mereke.
Sa sega sara ga ni rau rawa ni vakamacalataka mataqali cagilaba ka tarai rau rawa ni vakamacalataki na veimataqali cagilaba ka tarai rau ni sa sega tu ni kilai se vakaivolataki tu e na gauna ko ya.
Na livaliva vuni kau na qai talanoataka yani e qai kilai sara tikoga e na yabaki 1965, e kaya o Tuikabara.
Tomana na nona i talanoa ka kaya ni sa mai talaci na nodrau kisi na ka me sa yala talegae kea na veika kece e baleti rau na rua na manua na U.S.S. A. Edison kei na U.S.S. Grebe.
E na dua na kena i tukutuku vakavavalagi e vaka koto oqo na veika e toqai no kina: Sources reveal that both vessels were struck from the Navy Register on the 28th July, 1943 and were CLASSIFIED as a TOTA LOST.
Na i talanoa baleta na ka e usana tiko na manua ni Merika na U.S.S. Thomas. A. Edison, e a mai talanoataka na Harbour Master e Viti e na Fiji Times e nai ka 30 ni siga ni vula o Noveba, 1962. Oqori ni sa oti e 20 na yabaki na kena dabe toka e na cakau e Vuavata-Vatoa na U.S.S. THomas A. Edison kei na U.S.S. Grebe.
E na Lotulevu na i ka 29 ni siga ni vula ko Noveba, 1962 e a vuka kina ki Vatoa (Turtle Is) ko Kavetani James na Habour Master, e na waqavuka ni Niu Siladi ro e wai na R.N.Z.A.F. SUNDERLAND ka ra dau kele tu e Laucala.
E vuka ki Vatoa (Turtlr Is.) me laki raica na waqa ni Nowei (Norway) na Rangal Ringal ka kasa e na Vukelulu na i ka 28 ni siga ni vula ko Noveba, 1962.
E na kena i tukutuku vakavavalagi ka toqai no e na tabana ni Mataivalu e Wai ni Amerika e vaka koro oqo na veika e volai koto kina e na vosa vakavavalagi:- Reclassified fleet tug, AT-134 on 1 June 1942: On 6 December 1942 USS Grebe grounded while attempting to float SS Thomas A. Edison at Vuanta Vatoa, Fiji Islands. Salvage operations were broken up by a hurricane that destroyed both ships during the night of 1-2 January 1943.
Namaka na kena i kuri e na macawa mai oqo.


text:
ENA Ceva kei Idia, e dua na yasana e tiko kina o Tamil Nadu era a vakasaurarataki kina e rauta ni lewe 180 na lewe ni lotu Vakarisito.
E tukuna na i tukutuku e na BosNewsLife, ni ra sa baci vakasaurarataki na lewe ni lotu mai vei so na i lawalawa batikadi ena siga Vukelulu sa oti.
Era a vakasaurarataki na lewe ni lotu ena nodra vodo basi ki na rara ni waqavuka o Tiruchirapalli, eratou lewe tolu na lewenilotu eratou mavoa ena vuku ni veivakasaurarataki e vakayacori oqo.
Era a vodo basi tiko mai na i lawalawa oqo me ra mai vodo ena rara ni waqavuka me ra vuka mai Sri Lanka, e ra sa takoso yani na dauvakacaca oqo.
Ena tukutuku kei na i taba e tauri rawa, e dua na basi ka volia tiko kina Praise the Lord e laurai ni kavoro na kena iloilo ni mua i liu ni basi.
Era sa vaqaqai ka tarogi tiko na matailawalawa na Marumalarchi Dravida Munnetra Kazhagam ka ra kilakasamitaki ni ra a vakavuna na veivakasaurarataki oqo, ka ra lewe 50 kece.
Ena dua na veivakasaurarataki a vakayacori taumada e liu, era a gole yani ki na nodra valenisoro na lewe 83 na marama kei na gone era lewe 36 era qai sega ni vakatarai me ra kua ni laki vakasoqoni vata ena valenilotu oqo mai Tamil Nadu na Poornimatha Church, ka tiko na valenilotu oqo ena taoni lailai o Thanjavur.
Era sa veitavaki tu yani ena mata ni valenilotu e lewe 100 na lewenivanua ena nodra tukuna vei ira na lewenilotu oqo ni dodonu me ra na lesu tale ki Sri Lanka.
Dina ni ra masu, era sa vakamuri wavoki na lotu Vakarisito mai vei ira na dauvakacaca.
Tukuna e dua na lewe ni lotu, marama yabaki 55 na yacana o Selin ni kevaka me a vakamacalataka taumada vei koya na matanitu ni ra na vakasaurarataki vakaoqo ena nodra gole mai ena solevu ni lot, ke a kua ni gol mai ena loma ni yabaki 15 e ra dau mai lotu ka solevu tiko ena valenilotu levu oqo e Poondi Matha.
E vakaraitaka na matanitu o Idia ni sega ni tokona na veika e vakayacori tiko oqo vei ira na lotu va- Karisito mai kea ka ni oya na nodra dodonu e na lotu e ra lewena.
E vakaraitaki ena tabana ni tukutuku ni na taura vakabibi na nona i tavi na matanitu ena nodra taqomaki na lewenivanua, o ira na mata ni matanitu mai Sri Lanka kei na nodra gole ki Tamil Nadu na lewenivanua mai Sri Lanka.
Esa vakasavuya talega na i tukutuku na matanitu o Sri Lanka ena nodra vakasalataki raraba na lewenivanua mai kea me ra kakua ni gole ki na yasan o Tamil Nadu ena vuku yavavala kei na veivakasaurarataki e vakayacori vei ira.
Na veivakasaurarataki e vakayacori tiko oqo vei ira na lewenivanua ni Sri Lanka mai Tamil Nadu oya ena nodra sega ni tokona na nodra laki vakatavulici tiko na otia ni Sri Lanka ena matanitu levu o Idia.
Era mate e udolu na lewenivanua mai Sri Lanka ena vuku ni duidui ni rai kei na politiki ni vanua.
Ia esa kerei tikoga na matanitu o Idia me na raica na nodra maroroi ka taqomaki na lotu va- Karisito era dau gade yani e Tamil Nadu ena vuku ni nodra soqo ni lotu.


text:
ERA sotava tiko na loma ni colo kei Naitasiri na leqa ni gaunisala mai Monasavu me gole vaka ki Nadarivatu.
E vakadinadinataki na lolobo ni gaunisala ka vakavuna me ra sega ni rawa ni ra muria na veilori e na loma ni vanua na Wainimala e na nodra vinakata me ra lako ki Tavua.
Ia, e na so na vanua mai Wainimala era muria sobu tale mai na gaunisala me yacova mai na Sawani Serea ka ra qai takoso ki Nausori kina nodra lakolako ki Tavua e na nodra muria na gaunisala na Kings.
E vakaraitaka e dua na turaga ni Lutu mai Wainimala ena tikina o Muaira ko Sikeli Senidoko na nodra sa muria tale mai vakabalavu na vei keria mai Wainimala na gaunisala e na nodra via lako ki Tavua e na kena laki volitaki na nodra i voli.
Qo sa ra muria sobu tale qo na gaunisala na keria i ka ra qai laki takoso me ra muria cake na gaunisala e Wainibuka e na nodra via lako ki Tavua, e kaya o
Na nona veisiko cake na tabana ni Nai Lalakai e na macawa sa oti kina i lakolako e na loma ni vanua. A mani sega ni rawa ni tomani cake sara na i lakolako ki Nadarivatu ena vuku ni ca ni gaunisala.
E vakaraitaka mai na Idinia ni Gaunisala mai na Yasayasa vaka Ra ko Joji Mate ni sa soli tiko na konataraki ni kena vakavinakataki na gaunisala.
Sa soli tiko na kena vakavinakataki na gaunisala qori mai Naqelewai ki Nadarivatu vua e dua na kabani mai Ba, e kaya ko Joji Mate.
Na kena vakavinakataki na gaunisala qori ena viavia tiko e na ono ki na ciwa na vula na kena sagai me vakavavakutaki na qereqere e biu kina.
E kuria ka kaya ko Joji Mate ni dola tiko ga na gaunisala vei keda na lewenivanua e na veilakoyaki ka sega ni sogo e na gauna e vakacagau tiko kina na kena ta oqo.


text:
Fiji's Family Network
104 members
Started this discussion. Last reply by Tomasi Niucavu Apr 22.
Started this discussion. Last reply by 29ct90pijfrui Apr 28.
Started this discussion. Last reply by Tomasi Niucavu Apr 4.
Tomasi sa sega na ulutaga vinaka rawa nio kauta mai me donu veikeda ka meda veitalanoataka......Ulutaga qo kauta mai na boi DADA.....keda kece da kila ni cala baleta nia bulia na kalou na yalewa baleta ga na tagane FULL STOP
Vinaka na dau vakaitavi tiko e na kena laveti tiko na Kalou. Me vakacerecerei tiko na yacana e na veigauna kece. loloma
sa levu na kakase ke da vinakata me tarai cake noda vanua me vanua vinaka vacava meda lai veivuke ena kena qaravi na vanua vakauasivi nida lotu meda masulaka lolovaka me yaco na lewa ni kalou e noda vanua me rawa kina na sautu.O viti sa toso tiko ena nodra sasaga na tu mai noda.na koli ni kaidia dau kodrokodro tu ga yani vakayawa.nida lotu vacava meda subbmitt to authority da veitokani ena masu me vukei keda na kalou.e dua ga na gusuda ka dodonu medau berabera nida vosa ka meda cakacaka ga vakaukauwa.sa kua na veidusi.
Ni bula vinaka Talatala Tomasi vinaka vakalevu na add mai. Vakanuinui vinaka yani ena qaravi tavi mai yasana qori. God bless.
Romans 13:11;And that, knowing the time, that now it is high time to awake out of sleep: for now is our salvation nearer than when we believed.
Vakanuinui vinaka na wekaqu.
Ni bula vinaka na wekaqu, vinaka vakalevu na i ulutaga momona. Na gauna butobuto ni bula e da sa bula kina sa dodonu me divert taki na vakanananu ni tamata me raica lesu tale na Kalou kei na NONA vosa. Tamata sa dodonu me na yadra ka me kakua na moce vakalevu.
Vakanuinui vinaka e na qaravi tavi mai yasana qori. Me cilavi kemuni tiko na mata ni noda Tuaraga ka me serauni kemuni tiko na NONA loloma.
Isa ni sa bula vinaka Tubui Samu..sa dede dina wara na sota..Nuitakia ni o drau bula maleka tiko na veiwatini ..Nuitaki ni sa soko maravu donu tiko nai qaiqai mai uluda..Haleluya..Sa dua naka na neirau mata raici iko tiko..Isa I miss our fellowship tuakaqu..anyways hopefully one day we will see you!
Take care nd lolomas frm us both tuakaqu!!
Love you!
Tinai Pei.
© 2012 Created by Matavuvale Admins.


text:
Na Veitarataravi ni Veigauna vaka i Isireli kei Jiuta
[Veisautaki] Na i Vakatekivu
[Veisautaki] Era Yaco ki Ijipta na Isireli
Era tiko vakabobula ka kawa i Jekope mai Ijipta rt. 1700 - rt. 1250.
Na gauna ka cavuti kina ni 'rauta tiko na yabuki ka cavuti, i vakaraitaki ni veituba yabaki e na kena gauna ka cakacakataki Iesu.
Na yawa ga yani ki muri na veiyabaki, na kena dredre ni dodnu sara na veiyabaki e cavuti.
Ni sa mai mate ko Solomoni e na 931 BSK, ki na gauna ka taba-i-vakaro kina vakalawa ko Sairusi (Tui Perisia) 538 BSK, Sa viavia mai dodonu sara na vei yabaki e cavuti, ia e se rawa tiko ga ni veicalati e na maliwa ni dua na yabaki yani ki muri; se dua na yabaki mai ki liu.
Era biuti Ijipta mai na Isireli e na ruku ni veiliutaki nei Mosese rt. 1250. Na nodra i lakolako na Isireli e loma ni vanua liwalala. E a soli kina vei Mosese na i vakaro e Tini mai na ulunivanua ko Saineai rt. 1250 - rt. 1210.
[Veisautaki] Curumi ka tawani na vanua ko Kenani
Sa liutaka ko Josua na i matai ni lakolako ni curumi ni vanua ko Kenani, rt. 1210.
Sega soti ni maucokona sara na lewa ni nodra tiko na veimata yavusa ni Isireli, ka ra mani vakayagataka na kaukauwa ni nodra lewa na Dauveilewai ka veiliutaki kina.
[Veisautaki] Na Matanitu Cokovata ni Isireli
- Na Matanitu Cokovata ni Isireli
- Na Makanitu Vaka-Jiuta (Matanitu e na Ceva)
[Veisautaki] Yabaki ni sucu oti na Karisito na Kauvakavesu kei na veisereki ni lesu tale
Era kauvakavesu ki Papiloni na Isireli ni vakavuwai oti ko Jerusalemi
- Tekivu na kaukauwa ni Matanitu ki Perisia, 539 BSK.
- Sa Iewa ko Sairusi me ra sereki ka lesu tale na Jiu, 538 BSK.
- Tauyavutaki na yavu ni Vale ni Soro, 520 BSK.
- Taracake tale na bai kei Jerusalemi, 445 - 443 BSK.
[Veisautaki] Na Gauna e na Maliwa ni Veiyalayalati Makawa kei Na Veiyalayalati Vou
Tauyavutaka na Matanitu va-Kirisi e Palisitaina ka Alikisada na Kalevu, 333 BSK.
Liutaki Palisitaina na Saleukiti, ka kawa talega ni dua tale na Turaga-ni-valu levu nei Alikisada, ka rawata talega na lewa ni vanua ko Siria, 198 - 166 BSK.
Era yavala na Jiu e na ruku ni weiliutaki i Juitasa Makabiasi ka ra rawata kina na nodra tu galala. Sa qai liutaki Palisitaina ki Jiutasi kei ira na nona yavusa na Eisamoni, 166 - 63 BSK.
Sa tauri Jerusalemi ko Pomopei, e dua na Turaga ni Valu levu ni Roma, 63 BSK.
Era sa qai digitaki tiko mai Roma na Tui ka ra vakarongo ki na kena lewa ma ra liutaki Palisitaina. Ka dua vei ira ko Eroti na kavelu, ka liutaki Palisitaina e na yabaki 37 BSK ki na 4 BSK.
[Veisautaki] Na Gauna ni vei Yalayalati Vou
Na susu i Jisu.
Vunau voli ko Joni na Dauveipapitaisotaki; na Papitaiso i Jisu ka sa tekivu talega kina na nona veiqaravi.
Na mate kei na Tucake tale i Jisu.
Na veisau i Paula (Ko Saula na kai Tasisi) rt SK 37.
Na laumotu i Paula rt SK 41 - SK 65.
Na i otioti ni tiko vakavesu i paula rt SK 65.


text:
ENA macawa oqo e vakatabakidua tiko na noda veinanumi ena nodra nanumi na luveniyali, na vakaloloma kei ira na biliraki.
Tukuna mai na vukevuke ni Vunivola Levu ni lotu Wesele o Talatala Tevita Nawadra ni sa biu tiko na macawa oqo me qai laki vakacavari tiko ena Siga Tabu, 16 ni Seviteba ena noda vakaraitaka tiko na noda loloma kei na noda veinanumi vei ira na wekada era sega ni lomani ka karoni me vakataki keda tale eso.
E sa lako tikoga na veisiko ena macawa oqo ena kena taladrodro tiko mai na ka ni loloma, e kaya o Talatala Nawadra.
Ena siga Tusiti era laki veisiko na marama ni Wasewase o Kinoya ena nodra voli kakana kei na sovu me laki qaravi ka ra vakani ira na gone era tiko na vanua ni veivakarautaki oqo.
Tukuna na i liuliu ni marama o Losalini Tatatau, ni veisiko oqo era se dau qarava tu mai na marama ena ono na yabaki sa sivi.
Keimami nanuma me keimami sa mai veisiko ga na marama ena gauna ni neimami lotu ena veisiga Tusiti, ka keimami vakaligaliga ga mai ena vuku ni veika era gadreva na gone era mai qaravi tiko oqo ena vanua ni veivakarautaki e Dilkusha.
Keimami kauta ga mai na suka, na falawa, na raisi, na pepa ni vale lailai kei na nona wainimate ni barasi bati na gone, e kaya o Tatatau.
Era gole vata mai kei na nodra daunivakasala o Talatala Maika Sorowaqa, ka ra vakavinavinakataka na nona dau veitokoni ena vuku ni nodra veiqaravi na marama.
Tukuna mai ki na Nai Lalakai o Dikonesi Leba Laveti ka sa liutaka tiko na veiqaravi ena Dilkusha Home ni vakavinavinakataka na loloma ni Kalou kei na nodra veikauwaitaki na marama kei na turaga ena loma ni lotu kei ira talega na duikaikai ena nodra mai veivuke ena nodra lomani na gone era qaravi ena i tikotiko oqo.
Era lewe 26 kece na gone, lewe rua ga na gonetagane, kena vo kece era goneyalewa.
Tukuna o Dikonesi Leba ni vakavinavinakataka talega na nodratou lomasoli na Minisitiri ni Bula ena kena soli e 10 na kateni sovu.
E vakaraitaka ni siga Vakarauwai kei na Siga Tabu era sa dau tabili tu ga mai na veisiko mai vei ira na wekada na Idia.
Eso na gauna era qiri mai me ra taroga na cava na veika e gadrevi tu, era volivoli mai.
Eso era gole mai era mai sikovi ira na gone lalai sara, ka ra mai solia tu na waqanivola.
Na i sulu kei na cava ga era mai lolomataka vei ira na i solisoli ena i tikotiko oqo, e kaya.
Vakadeitaka o Dikonesi Leba ni dua na i tukutuku e via tukuna, vei keda oya me da dau lomani ira na gone era luveniyali ka ra biliraki ena i tikotiko cava ga eda tiko kina,.
Me da solia vei ira na loloma era gadreva tu, ka sega ni dua na vanua era kunea kina mai vei ira na tamadra kei na tinadra dina.
Eso mada ga na gauna e da sega tu ni solia na loloma vata oya vei ira na luveda dina, ena vuku ni noda vakaogai keda tale ena vuqa tale na veiqaravi tale eso ka guilecavi tiko o koya e dodonu me lomani ka ni o ya na noda i tavi dina, e kaya.


text:
E VAKARAITAKA e dua na turaga mai Nadroga ena nona cau ki na Yavu ni Vakavulewa vou, oya me dua na lawa me ra vakatabui na luveda mai na vakatavako kei na gunu yaqona ni ra se bera ni yacova yani na yabaki 21.
E kauta cake na vakatutu oqo ki na matabose digitaki me ratou biuta vata na noda Yavu ni Vakavulewa vou o Peniasi Vakili, mai Sigatoka en Talenavuruvuru bure ena macawa sa oti.
E vakatututaka talega o Vakili me na tauyavu e dua na valenivolavola ni Matabose ni Qele Maroroi me na tiko e Sigatoka me rawa ni na qaravi ira na lewenivanua era tiko e Nadroga kei Navosa. E kerea ke rawa ni kau lesu tale mai na matanitu vakaitaukei e dau tu e liu, me vaka na Bose Levu Vakaturaga na bose vakoro kei na kena vakabibitaki na i tovo kei na i valavala ni kawa ni i taukei ena vanua oqo.
E kerea o Vakili ke rawa ni kau lesu tale mai na Bose Levu Vakaturaga baleta oqo e sabolo ni noda veilomani ka duavata tiko kina na kawa i taukei.
E vakatututaka talega o Vakili ni dodonu mena vakasukai lesu tale na qele ni matanitu kivei ira dina na kena i taukei dina, ni bera ni qai vidai na qele oqori ki na matanitu.
E vakatututaka ni dodonu me na kau laivi na lawa ni ALTA ena kena laurai ni sega dina ni ra taura na i taukei ni qele na i sau dina ni lisi e dodonu mera na taura. E sega ni duavata talega o Vakili kei na vakasama ni matanitu na kena sa veisautaki na lawa ni lisi mai na 30 kina 99 na yabaki.
Na kena sa kau talega mai na vakasama ni kena tauyavu e dua na baqe ni qele. Tukuna o Vakili ni vakasama oqo e kau tani mai na nodra qele na i taukei ni qele, ka i sau ni lisi ni qele oqo e sa sega ni veirauti.
E tukuna me na vakadeuci tale vakavinaka na lisi ni qele edau soli vei ira na dau ni bisinisi.
E tukuna ni levu sara tiko na i lavo era rawata na daunibisinisi oqo ena vuku ni nodra tauyavutaka na nodra bisinisi ena vuku ni yau bula e soli vei ira me ra rawata kina na nodra bisinisi, ia, e lailai sara na i lavo ni lisi era taura. E vakaraitaka e dua na kena i vakaraitaki o Vakili ena qele eratou solia tiko ki na kabani ni basi na Pacific Transport e sigatoka.Tomana ka
Tomana ka kaya ni veiyabaki e $500 na i sau ni lisi mai na kabani, ia na kabani e rawa ni rawata tiko e $10,000 dua na siga mai na nodra veiqaravi na basi ni kabani oqo ena loma ni dua na siga.


text:
ESA vakauqeti kemuni na lewenivanua ko ni tiko ena taudaku ni koro vakavalagi na tabana ni wai ni sa tiko na veivuke ni matanitu ena kena laki biu na nomuni mita ni wai ena nomuni veivale.
E rauta ni $300,000 e sa biuta mai na matanitu ena vuku ni nodra vukei na lewenivanua raraba ena vuku ni wai ni gunu.
Tukuna o Kelera Serelini na gusunivosa ni oqo e dua na sasaga ni nodra vukei na lewenivanua esa tiko kina na veiqaravi ni tabana ni wai, ia e vakataotaki ira ga ni sega ni tiko vei ira na i lavo me na vukei ira ena vuku ni kena vakacobari na nodra mita ni wai, ka vukea na tiko bulabula kei na tiko savasava ena veivuvale.
E tolu tiko na i wasewase ni veivuke oqo ka na vakatau ena nodratou na laki soveyataka o ratou na kena dau mai na tabana ni wai na veivale era na vukei ena veivuke oqo.
Na i matai ni wasewase e tauya $285, karua e $345 kei na kena i katolu e $1200.
Esa tiko na veika mera na vakarautaka mai na lewenivanua era via vukei ena veivuke oqo me vaka na i vakadinadina ni nodra i tikotiko, na nodra bili ni livaliva se bili ni talevoni, na nodra naba mai na tabana ni vakacavacava se na TIN letter, na nodra naba ni FNPF, me dua na kedra i taba, na nodra i vola ni sucu.
Ka me ra na vakalewena talega na fomu e vakarautaki.
E vakaraitaka na tabana ni wai ni veivuke oqo ena levu sara na lewenivanua era na kerea mai, ka na vakaraici talega vakavinaka na vola kerekere kece ni bera ni na qai pasitaki me ra na vukei o ira dina e dodonu mera na vukei ena vuku ni vakadrodroi ni wai ni gunu vei keda na lewenivanua eda tiko mai na veikoro.
Esa tiko talega na nodratou sasaga na Tabana ni wai ena kena kumuni tiko mai na dinau ni bili ni wai mai vei ira na lewenivanua.


text:
Fiji's Family Network
Kaiei e dua a turuku me keta mai sota ka veikilai kina a Vono boi yawa ni Vanuaseu keta dau taleitakina na Matavuvale dot Com. Veiyasa i vuravura cava ko jiko kina au sa vakabula jiko yani vei kemunu ra weta - vono boi yawa ni Vulaga.
Members: 103
Latest Activity: Sep 7
Started by MEANI. Last reply by Lasarusa Volanaba Apr 12.
Started by MEANI. Last reply by laisani cox Dec 3, 2011.
Started by Filipe Jitoko. Last reply by Filipe Jitoko Oct 5, 2011.
Comment
Kerekere me keta qai vei tokoni takina tiko mai a odra bula a vakatawana toka a weta dui bati ni lovo mai na koro.
malo.
O-ho! Bau dua toka mada ga a sasawena lailai, se - e?
Paaaaaa!. . . . . Sa voleka sara ni ra yavu a vunibuka ni matadravu i ei! E-e-e-e-e sa-a-a-a-a na-a vala vakaivei ona.
Ia sa vinaka . . . au sa sorakina mada yani.
Nu sa bula vinaka tale mada a weta - sa balavu keta tawa vei rogoci. Keimami sa la'ki lesu mai na koro e so i na Siga ni Sucu, sa so a wekada era sa toki yani i na vica a vula ni yabaki i ei, sa voleka tale ni veimama a yabaki, ka keta sa matua taucoko jiko ga mai.
Au dau taleitakina vakalevu a tuvana a weta kawa me'u kila kina a i lakolako ni weta veiwekani. Ia, e dua a qou i tokani kerau jiko vata i ei e kai Tonga, ka dua tale ga e kai Samoa. Ketou veitalanoa jiko i na dua a siga, ka'u taroga sara a kai Tonga se kila e dua a kawa Jafau mai Tonga, ka kaya ni sega. Kaya sara a kai Samoa ni jiko mai Samoa e dua a kawa Siafau, ka kila tale ga a kai Tonga. Mani lako sara a qou vakasama - daka dua ka lako mai Samoa ko Tauga ka tekivu mai kina a Jafau, lako ki Tonga, ka sa qai dewa sara yani ki Lakeba, ka yaco sara yani ki Vulaga.
Nu soli vakasama mada mai kina me keta veitalanoa. Se vakaivei Tavale Luke mai Malepani.
Au sa kere i taba raraba tale tiko ga yani vei kemunu a weta kemunu ka lako ki Vulaga.Ke rawa ni qai biu mada ga mai i ei me keta sarava.
Au sa vakanuinui vinaka tale ga veikemunu taucoko sara.
© 2012 Created by Matavuvale Admins.


text:
ENA macawa sa oti eda vuli tiko mai na i cavuti ni veitikina e na loma ni yasana vakaturaga o Naitasiri kei na yasana vakaturaga o Namosi. Ia, nikua eda na tomana sara tiko na noda vuli, ni wiliwili sara yani.
Na loma ni Tikina cokovata o Matailobau ena tikina makawa o Lutu ka wili kina na koro ko Lutu, Navuniyaro kei Nukuloa ka kena i cavuti, Lutu na Turaga na Tui Lutu.
E na loma ni tikina makawa o Nagonenicolo ka wili kina na koro ko Nakorosule, Waibalavu, Nawaisomo, Wairuarua, Nasalia, Laselevu kei Udu ka ken ai cavuti, Waimaro, Delai na Ulucavu na Turaga na Vunivalu.
Na loma ni Tikina Cokovata o Wainimala e na Tikina Makawa o Noimalu ka wili kina koro ko Nakorokoroyawa, Korovou, Matawailevu, Nasava, Nasauvere kei Tubarua ka kena i cavuti, Railevu na Tui Nakurukuruvakatini.
Na loma ni tikina makawa o Muaira e wili kina na koro ko Lutu, Matainasau, Waibasaga, Botenaulu, Sawanikula, Nabukunivatu, Bulibulinakuro, Nadovu ka ken ai cavuti, Navunitivi na Turaga na Vunivalu.
E na loma ni Tikina makawa o Nadaravakawalu ka wili kina na koro ko Naivucini, Saumakia, Naitauvoli kei Nuku ka kena i cavuti, Navatusila na Turaga na Vunivalu.
Na loma ni Tikina makawa o Nabobuco ka wili kina na koro ko Naqelewai, Rewasau, Nasiriti, Nasoqo kei Roma ka kena i cavuti, Bureca Turaga na Tui Nabobuco.
E na loma ni yasana vakaturaga o Namosi e na Tikina cokovata o Namosi e na loma ni Tikina makawa ko Namosi ka wili kina na koro ko Namosi, Navunibau, Navuniyasitu, Narukunibua, Waivaka kei Naduruyasi ka kena i cavuti, Nabukebuke na Turaga na Tui Namosi.
E na loma ni Tikina cokovata ko Wainikoroiluva e na tikina makawa ko Wainikoroiluva ka wili kina na koro ko Namuamua, Nukusere, Nakavika, Navunikabi kei Saliyadrau ka kena i cavuti, Nabukebuke na Turaga na Tui Namosi.
Na loma ni Tikina makawa ko Veinuqa ka wili kina na koro ko Nasoqo, Wainilotulevu, Korovou, Wainiyavu, Burotu kei Vunidovu ka kena i cavuti, Nabukebuke na Turaga na Tui Namosi.
Na loma ni Tikina makawa ko Naqarawai ka wili kina na koro ko Naqarawai, Wainimakutu kei Naraiyawa ka ken ai cavuti, Gone Turaga na Tui Namosi.
Na loma ni Tikina cokovata o Veivatuloa e na loma ni Tikina makawa ko Veivatuloa ka wili kina na koro ko Veivatuloa, Mau, Nabukavesi, Qilai, Navunisoco, Lobau, Namelimeli kei Nakavu ka kena i cavuti, Nabukebuke na Turaga na Tui Namosi.
Na i cavuti ka sa dau tabaki tiko yani oqo e na veimacawa e tauri rawa mai na monalivaliva na, www.fijiancustomculture.com


text:
ENA mataka caca ni Jiulai na i ka 19 ni siga e na yabaki 1972, o i ratou na lewe ciwa na sotia ni Bolatagane e na dua na kena tabana ka vakatokai na SAS (Special Air Service) ka ratou veiqaravi e na kena taqomaki na vanua o Omani e na kena korolevu o Mirbat e ratou a sotava kina e dua na leqa mai vei ira na kominisi.
Na leqa e ratou donuya na lewe ciwa qo e na i otioti ni siga ni nodratou veiqaravi e na korolevu qo o Mirbat oya na nodra sa kaba yani na daunivakacaca ka lako vata yani e na nodra vakayagataka na veiyaragi e so mera rawati kina na nodra i le.
E na gauna e sa rorogo yani kina na vakuru ni gasaukuro kei na mota, e a vaka ga e siri na saku na nona cakava o Mike Kealy na kavetani ni SAS na veika e dodonu me vakayacora.
E ratou lewe ciwa taucoko na mataivalu SAS, e ratou vakatokai me ratou naba dua mai na nodratou i lawalawa ka ra kena dau e na i valu kei na lewe 30 na mataivalu ni Omani era bau yadrava talega na vale qo ka vakatokai me Fort.
O i ratou na mataivalu ni Omani e ratou vakaiyaragi ga ena dakai makawa ka a vakayagataki e na i karua ni valu levu oya na .303-caliber bolt-action rifles ka ra na sota kei na i yaragi kaukauwa me vaka na automatic AK-47s kei na misini qani lelevu.
O ratou na lawalawa SAS qo e ratou vakayagataka tiko na L1A1 rifles, na qiriniedi, mota, rua na Browning .50-caliber misini qani. Ka ratou veinamatari saraga kei na lewe 250 kina 400 na dauvakacaca ka ra wavokita tiko na nodratou vanua ni yadra.
Na bainivalu e Mirbat
Na kena sa kubou vakadua tu na vanua oqo e na nodra sa veicicivi na batikadi dau vakacaca ki na vanua e ratou dabe tiko mai kina na i lawalawa SAS ka lako vata e na nodra vanavana yani ki na vanua e ratou wawa tiko mai kina na SAS.
A mani vakasalataka na nona mataivalu o Kavetani Kealy e na nona vinaka taucoko, ena nona vakatulewataka matau na vanua e dodonu me ratou na vakarautaki ratou kina e na nodra sa kabakoro tiko yani na batikadi.
E na vanua vata talega qori e na nona iro yani o Kavetani Kealy e na katubaleka ka ra tuvani matau tu kina na taga nuku ka raici Satini Talaiasi Labalaba e dua na mataivalu ni SAS ka vaka na i bulibuli ni tuwawa ka qai vakaitamera e na nona sa gutuwa vakadodonu yani ki na vanua lala ka rauta ni 500 na mita mai na vanua e dodonu me vuni kina.
O Labalaba e sega mada ga ni via kauwaitaka na kena sa cacabolobolo tiko mai na sicini dakai ni meca e na vanua e cici tiko yani kina.
E ciciva tiko yani qo o Labalaba na vanua e dabe tiko mai kina na dakai ka vakayagataki ena i karua ni valu oya na 25-pounder anti-tank field gun.
A cokataki koya ko Satini Labalaba kina veitaga nuku e na kena sa kakaseresere na taga nuku e na kena laugasau tiko mai na nodra dakai na meca ka sisi yani kina vanua me laki vakarautaki koya kina me veiraravui kei ira na meca.
Ia, na kena dau vakayagataki na dakai levu qo e dau taura e lewe va na tamata ni valu me qai rawa ni vanataki tiko na dakai qo.
Ia, na qaqa ni Navatulevu qo e laveta duadua na dakai levu qo ka vakasobara na kena sicini ka mai vakadodoka yani kina vanau era vanavana tiko mai kina na meca.
Ka mai vanataka tiko yani na dakai levu qo ka yatayata na loma ni vanua qo e na nona vanavana tiko.
Na i tokani nei Labalaba o Satini Sekonaia Takavesi e sega ni yawaki Labalaba o koya e na nona tovolea me tu volekati koya tiko yani.
O Takavesi e sega ni vaka e so me tu ka wanonova na nona vanavana duadua tiko na nona i tokani, e a cici yani ka rauta ni 500 na i katu kina vanua e ra bini tu mai kina na dakai oya na AK-47s, ka levea rawa e dua na mota.
E cici yani o Takavesi ki vei Labalaba ka vukei koya e na nodrau vanalaki ira na meca ka duri e na yasana i mawi ka ni ra sa volekati rau sa ra tikoga mai na meca.
Ia, o ira na batikadi e ra vanavana yani vei rau na rua qo ka ra sasaga e na nodra i yaragi taucoko e na nodra via botea yani na vanua e tiko mai kina na dakai levu ka rau vakayatagaka tiko mai o Labalaba kei Takavesi.
Sega ni dede e a laugasau o Labalaba ka lauvana na matana, ia, e sega vakadua ni suka na turaga yaloqaqa qo e na nona tomana tikoga na veivanavanai kei ira na meca.
A laugasau talega o Takavesi. E rau sega ni vakacegu na i lala o rau qo e na nodrau sasaga tiko vakaukauwa me rau vanalaki ira na meca me ra qeleyavu.
Na vale simede e Mirbat
E na nodra tomana tiko na vanavana o ira na meca, e a mani laugasau tale o Labalaba, ia, e na gauna qo e sa rawati koya sara ga na nona laugasau ya ka kauta tani kina na nona bula.
A mani sega ni rawa me vanataka duadua o Takavesi na dakai qo e na vuku talega ni mavoa e sa tiko vua.
A mani ravi ga yani vakamalua na dakuna kina lalaga ka mai biuta yani na dakai e vanataka tiko. O ira na batikadi e ra sa veiqiqici matemate ga e na veivanua era sasaga tiko mai kina.
E na gauna e sa rogoca kina o kavetani Kealy ni sa sega ni rorogo na dakai levu ka rau vanataka tiko nalewe rua qo, a mani cici yani kina vanua e tiko kina na veika ni veiqaravi vakavuniwai kei na dua tale na nona i tokani.
E rau sasaga o kavetani Kealy me yacovi rau yani na cauravou i Taukei ka rau sa wawa toka mai e na mavoa kei na mate. A laugasau na vuniwai ka qiqi matemate.
A sasaga tiko o Takavesi me tauri koya tiko e na nona sa mavoa tu, ia e na vanua vata oya e dua vei ratou na lawalawa qo ni SAS e sa vakayagataki bomu tiko me viritaka tiko yani vei ira na meca e na kena totolo duadua.
O ira na batikadi era sa wavokita sara tu ga na bai kei Mirbat. A mani rogoca kina o Takavesi e dua na rorogo talei e na nona bula oya na domo ni waqavuka ni valu ni Bolatagane e an nona sa tekivu me vakalutu gasaukuro tiko vei ira na meca ka rauta ni ra tini na mita mai na vanua e rau davo tiko yani kina o Takavesi kei Labalaba.
Na waqavuka ni valu qo kei na helicopter e na nodrau sa vanalaki ira na meca kei an nodratou vueti na lawalawa SAS.
Ia, era sa vakalili sobu talega mai e na dali e so tale na i lawalawa ni SAS ka ra sa talabusese talega na i lala batikadi e na nodra vakasaqara na sala me ra dro bula kina.
Na vica na auwa ni veiraravui oya e rauta ni tolu mai na lawalawa ni SAS kei iar na Omani e ra mavoa ka mate e dua.
E ratou vakamatea rawa e 85 na batikadi ka vesu e 10.
E ratou sa cici yani vakatotolo na i lawalawa ni vuniwai e na nodratou cicivaka yani na qiqi me vakavodoki kina o Takavesi ka mani sega ni taleitaka o Takavesi me davo e na i davodavo qiqi oya ka tukuna ni rawa ni lako ka mai taubale yani vakadodonu kina helicopter.
E na gauna e sa yaco yani kina ki na valenibula e kidroa na vuniwai ni raica na mavoa levu e tiko e na serei Takavesi ka sega ni dodonu me bula tiko e na vuku ni bibi ni mavoa e tiko vua.
A bula e na i valu oya ko Takavesi, a vakaitavi talega e na kena tagavi na valenivolavola ni mata ni Irani e na 1980, o koya kei na lewe 20 tale na SAS ka vakamatei kina e 6 na dau vakacaca kei na nodratou vakabulai kina era lewe 18 mai na 19 ka ra tauri vakavesu.
A mani cakacaka talega vakadaunivakasala e na i valu mai Iraki ka vakayacori e na 2003, e na nona sa yabaki 53 kina e na dua na veivanavanai mai Baghdad e na nona vanalaki ira na i lalawa vakacaca ena nodra via vakamatei koya ena nona lori.
Oya e na nona laveta na ligana ruarua me vaka ni sa solia koya, ia, e na gauna era biuta kina i ra na nodra dakai na batikadi a mani ucuna mai e na yasana na nona dakai ka yacana na MP5 ka vanalaki ira ka ravi yani e na yasana vei draiva ka mani tavulaka e dua na meca ka mokuta bulabula e dua tale na meca e na buku ni nona dakai.
A ratou mani vanai koya rawa talega na meca oya e lauvana na serena, na nona qavokavoka kei na sagana ka mani dro bula o Takavesi ka draivataki koya yani ki valenibula.


text:
O Mirbat: na vanua ni veiraravui ka ratou ravuravu kina na lewe 9 na SAS kei na 250 vakacaca na meca.
E dodonu mo yaloqaqa me o rawa ni bula.
Na ka ga au leqataka meu kua ni biuti ratou sobu na noqu i tokani.
E sa tu e matai keitou na yameyame, na wai cevata e na yagoi keitou, na kaukamea e na yaloi keitou
Oya na veika e vakaraitaka o Pete Wignall na SAS ka bula mai Mirbat
Oman
O Oman na vanua e tiko kina na Strait of Hormuz, ka malele mai kina o Bolatagane ka vakatauci tiko mai kina na lewa nei Imams kei Sultans, ia, e vanua katakata ka dau batabata ena bogi.
E tiko kina na vanua veivatuvatu ka i vovo ni ulunivanua kama (volcano) ka bucabuca vinaka kei na kena veikau leleka.
E na 1970 e a vakayacori e dua na vuaviri na kena sagai me vakamalumalutaki na veiliutaki vaka Sultan.
O koya na veiliutaki vou ko Qaboos bin Said ka vakatabakidua nona rai ni veiliutaki ki na Ceva, oya e na nona sureta kina na mataivalu na SAS me ratou na rawa ni veivuke e na kena wali na leqa mai vei ira na dauvakacaca.
Na lawalawa qo ni SAS era mai cakacaka tiko vaka dauniveiterenitaki oya na BATTs (British Army Training Teams).
E dua gona na timi ni veiterenitaki qo e ratou a laki veiqaravi e Mirbat, e dua na tauni lailai voleka i baravi
Na SAS e dua na matailawalawa e na mataivalu ni Bolatagane ka ra terenitaki ka ra vakatokai me ra Firqat ka ra dau soli ka ni loloma kei na veivuke vakabibi e na veiqaravi ni tabana ni bula, na caka gaunisala kei na koronivuli ka me rawa ni ra raica kina o ira na dau vakacaca me ra malele mai kina.
A toso vinaka sara na veika era vakayacora na SAS ka vakavuna me ra tu vakarau na matailawalawa na meca ka ra vakatokai na Adoo e na nodra digia e rauta ni ra lewe 250 na tamata i valu ka ra buta vinaka tu e na vakayagataki yaragi e na kena veimataqali e na tauni qo o Mirbat ka me ra sikabotea na vale ka ra vakarurugi tiko kina na SAS ka ratou lewe ciwa na kena sotia.
Na vale ka ratou tiko kina na SAS (BATT house) kei na kena taqomaki
E na i ka 19 ni Jiulai 1972, ka ni sa ratou vakavakarau tiko na lewe ciwa qo me ratou na vakacavara na nodratou gauna ni veiqaravi e Mirbat. E a digitaki vianka na siga ni kaba vakaivalu qo.
Me vaka ni gauna ni draki batabata, kani dau kabukabua na kena mataka.
O i ratou na i lawalawa lewe 250 na dauvakacaca qo e ratou vakaiyaragi tu e na dakai ka yacana na ak-47Kalashnikovs, na misini qani lelevu, mota, na rokete kei na Carl Gustav 84mm.
Na lawalawa qo na adoo e ra mataivalu e na i veta e cake ka ra kena dau e na i valu. Ia qo e dua na kaba vakaivalu e na nodratou na gadreva me ratou na taura na tauni qo o Mirbat.
Ia, na i sasabai ga kei Mirbat oya na BATT house ka ratou tiko kina na lewe 9 na SAS.
E 100 na mita mai na vanua e ratou tiko yani kina na SAS e tiko kina e dua n avale se i tikotiko ka nona e dua na turaga ka ra tawana tiko e lewe 30 na tamata ni valu ka ra vakayaragi tale tikoga e na dakai ka yacana na Lee Enfield .303 rifle.
E na 700 tale na mita kina loma ni vanua e dua tale na i tikotiko ka tiko e loma e 25 na mataivalu ka ra veiqaravi tiko vakaovisa ka ra vakayaragi ka tiko kina na dakai qo na 25pdr ka yadrava tiko e dua na dauvana ni Oman.
Na dakai qo e dau tiko vinaka e na gauna e dau vakayagataki kina ka dau ravuravu e na kena vakadomobula.
Na waya vakaicoga ga ka viribaita tiko na tauni kei na vanua e ratou tiko yani kina na lewe 9 na sotia yaloqaqa qo ni SAS.
O i ratou na lewe 9 qo ko
1. Kavetani Mike Kealy yabaki 23 ka dau vakatulewa tiko e na veitoso kece me vakayacori.
2. Pete Wignall ka yadrava tiko na delavuvu ni vale ka taura tiko na misiniqani.
3. RoGer Chapman kei na nona misiniqani ka yacana na 7.62mm e dabe tale tikoga e na dela ni vale.
4. Sek Takavesi ka toka e na kena vakarautaki na mota e na qara ka keli vakamatau tiko e na matanivale ka ratou yadra tiko yani kina.
5. Harris (Fuzz) e rau veitomani tiko kei Sek e na mota.
6. Bob Bradshaw ka taura tiko na dakai e 7.62 na mm.
7. Talaiasi Labalaba ka taura tiko na dakai ni Oman ka yacana na Walid Khalfan.
8. Reynolds.
9. Tommy Tobin.
Tekivu me ra vanavana mai na meca
E na mataka e rogo yani e lima na cabolo ni dakai oya e na nodra sa taketataka na i lala ni meca qo na vanua ni yadra o gendarmerie ka ratou yadrava tiko e lewe 8 na sotia e rauta ni 800 na mita kina Vualiku.
E mate kina e lewe 4 na Gendarmerie ka ratou dro bula na kena vo.
Vakasauri ga e cabolo e ono na gasaukuro ka rauta ni 2000 na mita mai na Vualiku ka sa tekivu me cabolo tiko na vanavana.
E rua tale na matalawalawa ni meca qo ka ra vakatokai na Adoo e ra sa tekivu me ra kabata yani na tauni.
E sa vaka me qai katakata cake ga na nodratou sa vanavana tiko mai na Adoo.
Ia, o iratou na SAS e ratou sega ni bau vanataka na dakai ka dabe tiko e na delavuvu ni vale.
A mani mai qiri o Pete Wignal ki Um al Gwarif, ka rauta ni 40 na maile ena vanua e ratou tiko kina e na talevoni ka yacana na PRC 316.
E na kena vakuru na kacabote ni gasaukuro e na vanua e ratou tiko kina na SAS e a mani biuta o koya na ka e dodonu me tukuna ka vaka oqo ne OA qo ga o 82. ka kaukauwa tiko qo na veiraravui wawa, tuba (OA this is 82. Contact. Under heavy fire. Wait. Out.).
A mani lesu cake tale kina dela vuvu ka gole o Labalaba kina qara e tiko mai kina na dakai me laki vakaygataka na dakai ni Oman qo. Na vanau ni yadra ka vakatokai na DG Fort e a mani lau gasau mai na dakai ka vakatokai na 75mm recoilless rifle.
E na 6 na kaloko e na matakacaca e 40 na meca era sa tekivu tabili yani kina DG Fort. E a nanuma o Kealy de o ratou na lawalawa ni firqat e ratou sa lesu tale mai e na yadra.
Ia, na yadra ka tiko e na Wali fort e sa tekivu vanavana. E rau sa yavala talega o Wignall kei Chapman me rau vanavanalaki ira na adoo e na bai waya. E a vakadodo vinaka o Bradshaw ka vanataka yani na nona dakai ka lau gasau kina na nodra i liuliu na adoo mai na nona dakai ka yacana na SLR.
E ra sasaga na adoo me ra dreta na waya mai na ligadra. Era kaba mai vakararaba ka rauta ni ra lewe 10 dua na i lawalawa ka salavata na kena vanataki tiko na dakai ka yacana na 25pdr.
E ra sa wavokita na meca na tauni. E na talevoni (walkie-talkie) e sa vakaraitaka mai o Labalaba vei Kealy ni sa lau gasau o koya ka lauta na kalina.
Ka sa tekivu me malumu talega mai na vanavana.
E taura mai vakalevu o Takavesi na wainimate ka gole yani kina qara ka tiko mai kina na dakai ka rauta ni 700 na mita na kena yawa.
Oya talega na sikoa ni veigauna mai vua e dua na dauqito rakavi. E a rawata me gole sara ki na DG fort me laki kere veivuke.
A mani tadola mai na katuba ka mani gole mai vua e dua na dauvana ni Oman e yacana o Walid Khalid ka mai vukei koya.
E na nodrau sa suka tale ki na qara ka ratou vuni tiko kina e na vuku ni veivanavanai a mani lau gasau na ketei Khalid.
E rau vanavana yani o Labalaba kei Takavesi ka salavata na nodra qasi voli yani kei na vanavana.
A mani lau gasau talega na tabai Takavesi ka vaka kina na uluna kei na dakuna.
Ia, o Labalaba e a mani vakatawana na dakai bibi qo ka rawata me laveta taudua me tekivu vanalaki ira kina na meca.
E na 7 na kaloko e na mataka a sa tekivu me vakamalua mai ka vakanomodi na veiraravui oqori .
A mani vakayacori tale na qiri ki na nodratou valenivolavola liu e Salalah me rawa ni gole mai na waqavuka (helicopter) me mai usana na mavoa kei na kerekere ke rawa talega ni bau gole mai na waqavuka ni valu.
A mani sega ni dua na retio me rawa ni veitaratara kei ratou na tiko e na qara ka vakayacori tiko kina na veivanavanai.
A mani rau gole yani o Kealy kei Tobin e na vanua ka caka tiko kina na vanavana ka rau raici Labalaba ni se vanavana tikoga kei Takavesi e na nona vanataka tiko na nona dakai ka yacana na SLR.
Ia, o Khalid na turaga ni Oman e sa mavoa levu tu. E na nona se qai tekivu me vukei koya o Tobin a mani lau gasau talega.
E vakuru na vanua e na rogo ni gasaukuro ka ra sa bote mai na meca ka ra lako curumaka mai na bai waya ki na vanua e ratou tiko yani kina o Laba kei Savesaki.
E na nona sa tekivu me gole o Labalaba ki na nona 60mm na mota, a mani lauvana na domona ka mate kina.
E a vanataka tiko o Kealy na nona SLR vei ira na meca.
A mani vakaroti na BATT fort e na retio me vakarautaka na mota ka me rawa ni veitokoni e na misiniqani mai na loma ni vale.
A mani sega ni rawa ni lako sobu kina o Harris kei na mota ka mani roqota ga i serena ka me rawa ni veisautaka na vanavana.
E na qara ka ratou vuni tiko yani kina e a qiqica yani na gasaukuro viritaki ka mani sega ni laki kacabote. E vakasauri ga ka rauta ni 30 na mita na kena cere e sa basika mai kina na waqavuka ni valu me mai veivuke.
E vanataki yani na misiniqani kei na mota vei ira na Adoo.
E rau vakaraitaka o Kealy kei Bradshaw na vanua me vakanamata kina na waqavuka qo.
E na baravi vaka ki na Ceva ni taoni, e rauta nira lewe 23 na tagane e na G squadron SAS e ratou a vakalutulutu mai kei na nodratou misiniqani ka vakatokai na GPMG.
E ratou sa vakanamata ki na vanua e cabolo tiko mai kina na veivanavanai ka gole vaka ki Mirbat.
Na nodra veivuke talega e so na Firqat a mani vakagalalataki rawa kina o ira na Adoo mai kea. A mani oti na i valu qo ni sa laki oti tiko na veimama ni tinikarua (12.30) e na sigalevu.
A vakayalia na SAS e rua na lewe ni nona mataivalu oya ko Labalaba kei Tobin.
A mavoa sara ga vakaca o Takavesi. Ni oti na i valu e mate era lewe 38 na Adoo era a kau matemate mai, ia, e yacova sara na 80 era mate ena i valu qo.
E a suka tale na i lawalawa na Adoo ka ra a kauta vata talega e so na nodra mataivalu ka ra sa mate.
Na i veivanavanai qo esa i tosotoso sara ga ni dua na i valu. E na 1976 sa mai oti kina na i valu qo.
A soli vei Mike Kealy na nona cegu vakalekaleka e na nona a vakaitavi e na i valu qo.
Ni oti na i valu a mani gole kina o koya me laki veivuke vei ira na Firqat me ra na lesu tale mai vakavinaka ena nodra veiqaravi tiko vakayadra.
O Tobin kei Bradshaw a mani soli vei rau na metali mai na mataivalu.
E dodonu me soli vei Labalaba na koroi ka vakatokai na Victoria Cross e na nona soli bula. E rairai na bula vakapolitiki e Bolatagane ka mani vinakata kina me tabonaki na veika oya.
E na qai tomani tale yani.


text:
SA lotu na loma ni vanua na Wainimala ia, na turaga na Railevu e se kana tamata voli ga.
E vavakaraitaka ko Ratu Levani Romatakanace yabaki 65, na vunivalu e Taulevu ni gole cake na tubudra vakavica e na kei na dua na turaga ni Mati e na kena kau na lotu kina loma ni vanua o Emalu me ra laki vakararamataki kina na turaga i taukei Nabativuru na Senibua ni Tokalau.
E rau kauta cake na i sulu ni lotu ki Emalu o Ratu Apakuki Serekilevu na tubuqu kei na dua na turaga ni yavusa Mati, e kaya o Ratu Levani.
Vei ira mai Taulevu e matata vinaka tu na kena kau cake na sulu ni lotu ki Emalu e na nona cabe na turaga Taukei ni Waluvu ki Taulevu me laki kerekere vua na tuakana ke rawa ni kauta cake na i sulu ni lotu.
Na koro o Taulevu e matata vinaka tu na nona mata ni katuba kina vanua o Emalu. E vakaraitaka ko Ratu Levani e na gauna e yaco yani kina loma ni vanua na Wainimala e se kana tamata voli na turaga na i taukei Nabativuru.
Sa mani vakadewataki vua ni sa kena gauna me sa na taura ka maroroya na lotu.
A ciqoma na lotu na turaga qo ka mani solia mai vei Ratu Apakuki Serekilevu kei na turaga ni Mati ka veitomani tiko e na kena kau na i sulu ni lotu na nona sedre ni kana.
Na sedre qo se tanoa e tautauvata no na tanoa e dau vakayagataki me dau lose kina na yaqona ia, e sega ni titobu na lomana, e vovodea no. E vakaraitaka ko Ratu Levani ni o ya na tanoa ni kakana. Na batibatini tanoa qo e laurai tu kina na maka ni mawe ni bati ni tamata.
Na tanoa ga qo e dau tawa mai kina na kena bokola na turaga qo, e kaya ko Ratu Levani.
E sega ni tanoa ni yaqona, e tanoa ni kakana, e kaya.
Ia, na tanoa qo e se tiko vinaka ga na kena magimagi ka qali vakamatau tiko e na dua na muana ka sa yali ga na kena buli. Na bati ni tamata ka ra dau ciqiciqi voli e na bati ni tanoa e sa yali ka se vakamawe tu ga na vanua e ra ciqimaki no kina.
E vakaraitaka ko Ratu Levani ni ratou sa vakararamataki Emalu oti ni bera na nona cabe cake o Misi Peka na i talatala ni Kalou ka laki mate koto mai Navosa.


text:
E VAKADEITAKA na Paraiminisita ena mua ni macawa ni sega ni duavata kei na kena vakayagataki na i vakarau kaukauwa kei na veimoku a vakayacori vei ira na kaivesu.
Mai vakaraitaka na veika oqo o Komadoa Voreqe Bainimarama ena kena vakayacori na soqo ni kena tarovi na basu lawa ena mua i ra ni noda vanua.
Kuria ka kaya ni levu sara na i tukutuku e rogoci ka tabaki ena vuku ni veimoku e vakayacori vei iratou na lewe lima na kaivesu.
E vakaraitaka talega o Bainimarama ni levu na gauna era qarava na nodra i tavi o ira na ovisa kei na sotia ena tabana ni kena taqomaki na lawa ena so na veiqaravi e dredre.
E vakavinavinakataka o Bainimarama na nodratou mai tobo tale na lewe lima na kaivesu oqo ena loma ga ni dua na macawa.
Ena Vakaraubuka sa oti eratou tobo mai kina e lewe va, ka qai tobo ena siga Moniti o Isoa Waqa ena loma ni dua na tekisi e Laqere.
E ratou sa tauri tale tikoga vakavesu eso na nodratou i lawalawa na kaivesu oqo ka ra a vukei iratou ka ra maroroi iratou tiko na dro mai oqo e Naboro.
Eratou se vakacegu tiko e valenibula ka ratou na rairai e mataveilewai ena gauna eratou sa na bula vinaka kina.
Era a sega ni vakatarai na lewe ni vuvale nodra na kaivesu oqo ena nodratou a curu tiko ena valenibula levu e Suva.


text:
SA koto oqo na i kuri ni i talanoa me baleta na Ragnal Ringdal me vaka na veika e cauraka mai o Tevita Tuikabara, e dua na turaga ni yanuyanu o Vatoa ka a kavetani talega ni waqa e na noda vanua. Ni tei wilika sara yani.
Sa mai yala toka na noda i talanoa e na nodrau sa laki veilewai na kavetani ni manua e rua na USS Thomas A. Edition kei na USS Grebe.
E rau mani talaci ka nodra i ulubale ni kasa ni a donumaki rau e dua na cagilaba ka sega ni vakalou (freak hurricane - freak - unnaturalness).
E rairai e rau nanuma ni sa bulia tale ko Japavi e dua na cagilaba vou ni sega ni laurai e na misini ka dau vakaraitaka na cagilaba ni sa lako tiko mai ka vakatokai na , Aneroid Barometer.
Me da tiko ni yaco na veika oqo e na 1942, donumaka na gauna ni Karua ni Valu Levu ka donumaka tiko na gauna sa toso tiko mai ko Japani ki na Pasifika.
Sa mai lewa kina na mata veivaqaqa mai Wasigitoni (Washington) me sa yala talega e kea na veika kece e baleti rau na rua na manua na USS Thomas A. Edisonm kei na USS Grebe.
E vaka koto oqo na kena i tukutuku vakavavalagi: Source revealed that both vessels were struck from the Navy register on the 28 July, 1943 abd were classified as Total Lost.
Na nodrau kila na draki kei na kena vakaiyaragi vinaka tu ni soko na manua e rua, e rau kau ruarua ga ki cakau.
Ia, e rau sega tiko ni kila e dua na livaliva vuni e vakavuna na kasa ni waqa oqori me vaka e a caka e dua na kena vakadidike e na 1965 ka qai mai tabaki oti na kena i vola e na 1973.
Na i talanoa kau na talanoataka yani oqo e baleta na waqa ni Norway na Ragna Ringdal.
Na noqu i talanoa oqo au na tomika mai e so na i tukutuku mai na niusiveva vakavavalagi mai na Fiji Times na i ka 30 ni Noveba ki na vula ko Tiseba ni 1962.
Au na qai vakacuruma tiko yani e so na ka e na noqu kila vakacakacaka ni soko.
Na waqa na Ragnal Ringdal (9000 na tani) e via tautauvata sara ga kei na kena levu vata kei na waqa na Universal Dallas ka rejisita mai na Panama, ka nona i kelekele ni waqa (base) ko Sigapoa. E tautauvata na kena i bulibuli baleta ni waqa talega ni usa kauvaro.
Ni vosota, au na kauti keda mada ki na waqaka rejisita e na Panama.
E lewa tu ga na kabani na veika kece e baleta na nona waqa.
E sega ni vauci koya na Lloyds Register of Shipping.
(i) Me vakasa e na veivula ono
(ii) Na kavetani me tiko vua na Master Foreign Going
(iii) Na chief mate - 1st Mate Foreign Going
(iv) Na 2nd mate - 2nd Mate Foreign Going
Ia,e na Panama Register, e na qai vakasa ga na waqa e na gauna sa katuvu kina na boto ni waqa. Era sega ni kauwaitaka na i vola ni soko. Me tikoga ga vei iko e dua na sitivikiti.
E na qai tomani tale yani.


text:
E VAKARAITAKA ko Ratu Levani Romatakanace yabaki 65 na Vunivalu Vuniduba e na yavusa Siko ni ratou a biuti Vunidakua mai e na nodratou mai tawani Taulevu.
Na i lakolako mai Navunidakua e veiliutaki mai kina na tubuqu ko Rokowai, e kaya ko Ratu Levani.
E kaya ko Ratu Levani na nodratou biuti Navunidakua mai na turaga ni Siko e ratou mai tiko vata kei ratou na turaga ni Mati ka ratou tawana tiko yani na koro makawa ko Narerega.
Dede na nodra tiko mai Narerega na yavusa e rua qo oya na yavusa Siko kei ratou na yavusa Mati e ra sa mani biubiu tale mai kea ka ra sa takosova mai na loma ni veikau me ra mai tauyavutaki Taulevu.
E matata tiko ni tosotoso qo e ra se tawa vanua tiko kina na yavusa e rua qo e na daku ni kuila. Na veitokiyaki talega e ra cakava tiko qo na yavusa e rua e vu tale tikoga mai e na i valu e ra vakayacori tiko.
E vakaraitaka ko Ratu Levani ni ra qai toki na nodratou qase ki Vuniduba.
Na nodratou tiko mai Vuniduba na neimami qase e a mani takavi Viti kina e dua na mate levu, e kaya ko Ratu Levani.
Na mate levu a veitakavi oya e a bau ravuravu talega mai Vuniduba oya na coka dra. Na kena ravuravu voli e Viti na mate qo e ra sa mani nanuma kina na yavusa e rua qo ka ra tiko mai Vuniduba me ra sa biuti Vuniduba me ra toki tale ki Taulevu.
O ira na neimami tubutubu era se sucu mai Vuniduba, e kaya ko Ratu Levani.
Ni sa tiko na i nakinaki me sa vakalalai o Vuniduba me ra sa laki tauyavutaki Taulevu e kaya ko Ratu Levani ni a laki tauyavu e 10 na vale e na loma ni koro.
Na tini na vale oya e vakaibalebaletaki e na 10 na tikina era sema mai e na koro vakaturaga qo o Taulevu, e kaya.
Na tini na tikina ka ra mai tara e 10 na vale oya na tikina o Soloira, Nadaravakawalu, Nagonenicolo, Matailobau, Waima, Lutu, Noemalo, Muaira, Nailega kei Nabobuco.
E matata vinaka tiko ni veitikina qo e ra sema vakaveiwekani ka vakadra talega e na loma ni koro ko Taulevu.
Na nodra sa mai tara e 10 na vale na tikina vakaturaga e 10 qo e ra sa mani caka magiti na turaga ni koro o Taulevu.
E 16 na magiti e ra vakarautaka na qase me kedra na tara vale, e kaya ko Ratu Levani.
Na gauna sa tara oti kina na vale e ra sa qai tokitaki mai na lewe ni koro.
Na vakaturaga o Taulevu e matata vinaka tu ni koro makawa ka koro talega ni valu ka ni dabe tiko e na loma ni delana ka keli ni valu wavoki na yasana.
Na qaqa ni valu ni koro ko Taulevu ko Tauvakisa o koya e Bati e turaga kaukauwa ka qaqa taucoko e na veigauna ni dau valu.
E dua talega na qaqa ni valu e na vanua qo ko Kolaisi e turaga ni Nagole, e kaya ko Ratu Levani.
E vakaraitaka ko Ratu Levani ni veitacini kei ratou na turaga ni Nairukuruku.
Keitou qase na tiko yani eke, e gone o ratou na neitou e ratou tiko mai Nairukuruku, e kaya ko Ratu Levani.
Na koro qo e kabai mai vakavica ia, e sega ni rawai vakadua e na i valu, e kaya.
Na i valu e mai caka tiko e Delainavatu, e na dua na qele vaka Mati.
Na koro vakaturaga qo e va na kena sala vakavanua.
Na matai ni kena sala vakavanua e gole vei ratou na Waimaro, dua vei Rokotui Tai (Tonia), dua e Naulucavu kei na kena i kava e gole ki Navatusila.
E levu na vanua turaga e ra tu qo era vakaravi kaco e na koro qo, e kaya ko Ratu Levani.
Na vanua o Matailobau kei Burelevu (Vuisiga) e rau vakaravikaco e Taulevu.
E vakaraitaka ko Ratu Levani ni rau na vanua e rua qo e rau i salusalu ni koro ko Taulevu.
O keitou na vuna na kena salusalu o rau na vanua e rua qo, e kaya ko Ratu Levani.
Na i balebale ni yaca ni koro ko Taulevu e kena i balebale na ka kecega e levu se na ka kecega e ra cakava na qase e na vanua qo e levu.


text:
EDA sa na vulica sara yani na i cavuti ni yasana vakaturaga o Ra e na macawa qo.
E na loma ni vanua o Rakiraki ka kena i cavuti na Turaga na Tui Navitilevu.
Na koro ka ra umani mai e na loma ni Tikina makawa o Rakiraki kei na vanua/tikina cokovata o Rakiraki oya ko Navuavua, Navutulevu, Vatusekiyasawa, Malake. E na tikina o Raviravi wili kina na koro ko Vitawa, Narewa, Naivuvuni, Vunitogoloa.
Na Tikina o Navolau wili kina na koro ko Namuaimada, Navolau naba1 Navolau naba 2, Nakorokula. Na tikina makawa ko Naiyalayala e oak kina na koro ko Drauniivi, Togovere, Naseyani, Nananu, Rabulu kei Narauyaba 2.
E na vanua vakaturaga o Saivou ka kena i cavuti, Ratu ni Natauiya e na Vanua/Tikina makawa o Saivou wili kina na koro ko Nanukuloa, Naiserelagi, Barotu, Rokoroko Tokio.
E na loma ni Tikina makawa o Naroko wili kina na koro ko Rewasa, Vatukacevaceva, Narara, Nokonoko, Dranivau, Naboutolu, Vaidoko. Na loma ni tikina makawa o Nalaba e wili kina na koro ko Namara, Burelevu kei Nativi.
Na Tikina makawa o Tokaimalo e wili kina na koro ko Nayaulevu, Navavai, Naraviravi, Navuniyaumunu, Naivutu, Vunisea, Narauyaba 1, Nailawa, Mataveikai kei Nabalabala.
Na tikina makawa ko Nailuva e wili kina na koro ko Nailuva, Nabalasere, Nararavou, Naqelecibi kei Nasavu.
E na vanua vakaturaga o Nakorotubu e kena i cavuti, Turaga na Gonesau e na vanua/tikina makawa o Navitilevu ka wili kina na koro ko Navuniivi, Nayavuira, Nasau kei Veidrala.
Na Tikina makawa ko Nakorotubu e wili kina na koro ko Namarai, Verevere, Saioko, Naocobau kei Nadavacia.
E na Tikina makawa ko Bureiwai e wili kina na koro ko Matainananu, Delaiyadua, Naivoco, Nadogoloa.
Na tikina makawa o Kavula wili kina na koro ko Nabukadra kei Nayavutoka.
E na Tikina makawa o Mataso wili kina na koro ko Narikoso kei Nakorovou. Na tikina makawa ko Bureivanua e wili kina na koro ko Soa, Nalidi, Matuku kei Balekinaga.
Na Tikina makawa ko Nakuailava e wili kina na koro ko Bucalevu, Tobu, Dama, Toki, Savulotu kei Draunaleka.
E na vanua vakaturaga o Nalawa ka kena i cavuti Vunivalu na Tui Nalawa e na Vanua/Tikina makwa o Nalawa wili kina na koro ko Matawailevu, Nausori, Burenitu.
Na Tikina makawa ko Nababa e wili kina na koro ko Rokovuaka, Nalalawa, Navitilevu.
Na Tikina makawa ko Lawaki e wili kina na koro ko Namara, Nawairuku, Sawanivo, Nakorovou kei Waidrata.
Na Tikina makawa ko Nasau e wili kina na koro ko Nasau, Nasukamai, Ovalau, Nauria, Vanuakula, Nukulau kei Nubumakita.
Na i cavuti ni vanua e va e na yasana vakaturaga o Ra ka sa toka e cake e vakau mai e na valenivolavola ni yasana o Ra.


text:
ESA rivarivabitaka tiko na matanitu ena kena rawa ni na toso cake na i wiliwili ni tawa cakacaka ena noda vanua ena vuku ni kena sa via vakasuka tiko na nodratou veivuke ena vuku ni veivoli na matanitu levu mai Amerika.
Tukuna na Paraiminisita, Komadoa Voreqe Bainimarama ni 15,000 na cakacaka ena rawa ni vakaleqai kevaka e sa na vakasuka na veivuke oqo na matanitu o Amerika.
Na veivuke vakaivoli e vakarautaka tiko mai oqo o Amerika e vukea e rauta ni 39 na bisinisi ena noda vanua, ka levu na kabani lelevu era vukei tiko kina me vakataka na Fiji Water, na Pure Fiji kei na vuqa tale.
Na veivuke oqo e solia mai na matanitu o Amerika vei ira na kabani e Viti ena kena sega ni saumi na i vakacavacava ena yaya e volitaki yani e Viti.
E vakaraitaka na mata mai na Fiji Trades Union Congress, o Felix Anthony ni veibeitaki tiko na matanitu ena vuku ni veika esa vakaraitaka mai oqo o Amerika, ia, na unioni e dau valataka tu ga na nodra dodonu na lewenivanua kei na nodra dodonu na tamata cakacaka.
Ena mua ni macawa sa biuti Viti kina e dua na i lawalawa mai na matanitu ena kena sagai me na laki vakasavui kina na i tukutuku ni nodra qaravi na tamata cakacaka e Viti. Tukuna o Bainimarama ni sa tu vakarau na matanitu ena kena cakacakataki na i sau ni tamata cakacaka e Viti kei na kena maroroi ka taqomaki na cakacaka kei na bula ni lewenivanua e Viti.
Tukuna talega o Bainimarama ni kevaka ena vakasuka oqo na nona veivuke o Amerika, ena levu na vuvale era na vakaleqai baleta ni levu na vuvale, e dua ga e cakacaka ka na tara na bula ni veivuvale na tawacakacaka ena kauta mai na vakatulewa oqo mai Amerika.
E vakadeitaka ni sa tomana tikoga na matanitu na kena vakalesui lesu tale ki na bula vaka demokarasi na noda vanua, ena kena taura tiko na Matabose ni Yavu ni Vakavulewa na noda vakatutu kece na lewenivanua. Tukuna nira sa solia kin a matabose oqo na nodra vakatutu na veisoqosoqo, na unioni kei na lewenivanua tale eso ena vuku ni kena laurai na bula vinaka ena noda vanua ena vuku ni veimaliwai vakacakacaka mai vei ira na i taukei ni cakacaka kei na lewenivanua.
E vakaraitaka talega o Bainimarama ni sa segata tikoga na matanitu na kena vakayacori na 34 kece na lalawa e sa virikotora mai na International Labour Organisation.


text:
Buddha
Sucu ena 563 B.K. mai na dua na Yavusa Hindu e Nepal. A kauwaitaka na veivakararawataki a yaco wavoliti koya tu. Dro tani mai na vale vakatui nei tamana, vakanadakuya na vuravura, ka bula voli vakadravudravua. Vakasaqara na veivakararamataki, a raica na ka e qai vakatoka me “sala ni veisereki.” Tukuna ni sa yacovi Nirvana, e dua na ituvaki ni bula eda sa sega kina ni kauwaitaki, na mosi, se eda sega ni kilai mai vei ira e taudaku. A yaco me nodra qasenivuli na italatala ni vakabauta vaka-Buda.


text:
E KAYA na gone turaga na Roko Sau kei Totoya o Josefa Cinavilakeba, ka vakailesilesi tiko ni Blue Foundation Pacific ni dodonu vei keda na i Taukei me da taura tiko na kena vakayagataki na na waqa Vakaviti e na noda vanua.
Kuria ka kaya ni sa vakadinadinataki tiko ni levu na yasana vakaturaga ena noda vanua esa seavu tiko yani vakamalua na kila kei na matau ni kena vakarautaki e dua na waqa Vakaviti.
Au vakabauta ni va ga na yanuyanu e na Yatu Lau era se vakayagataka tiko na waqa Vakaviti, e kaya o Cinavilakeba.
Oqori na yanuyanu o Ogea, Vulaga, Tuvuca kei Ono-i-Lau.
Tomana na nona i vakamacala ka kaya ni dua na nodratou vakadidike e ratou kila rawa ni 1953 a bau ta e dua na waqa Vakaviti mai Bulia, Ono, Kadavu.
Ia, e na gauna oqo sa tekivu me mate yani vakamalua na kila ni ta waqa Vakaviti oqo.
Keitou na gadreva me vakabulabulataki tale baleta ni tiki ni noda bula na i Taukei e na vuku ni noda veitosoyaki e wasawasa, e kaya.
E vakaraitaka talega e dua na lewe ni komiti o Apenisa Rakanace ni tikina e daumaka kina na waqa Vakaviti ni ostava na veidraki kece ga e wasawasa.
Kaya talega o Joji Misaele mai na tabana ni Idinia e na Fiji University of Fiji ni tikina e daumaka kina na waqa Vakaviti baleta ni sega voi tale na kena waiwai, e vakamuria ga na ata ni cagi.
E na kauta lesu tale mai vei keda na kila ni vakatasosoko me vaka era dau vakayacora na noda qase e liu e na kena vakamuri ga na kalokalo ka vaka kina na mata ni cagi, e kaya kaya.
Tomana ka kaya ni gauna oqo e sa vakacagau tiko na veitalanoa kei na Minisitiri ni Vuli ke rawa ni bau oka me tiki ni vuli na veika e baleta na waqa Vakaviti.
Na kena sa gadrevi me vakabulabulataki na ta waqa Vakaviti, era sa bau kauwai kina na koronivuli na University of South Australia mai Ositerelia me ra na vakauta era lewe 20 na gonevuli mera na gole mai ki na noda vanua e na i 4 se ka 5 ni Okotova.
Kaya o Misaele era na donumaka tiko mai na soqo ni vceitau waqa Vakaviti ka na vakayacori tiko e na i ka 6 ni Okotova.
Kuria ka kaya ni sa kauwai tale tiko ga mai na vanua o Niu Siladi.
E veivakauqeti sara vakalevu na kena vakabulabulataki tale na maroroi ni kila kei na vakayagataki ni ta waqa Vakaviti ni oti na i rogorogo e vakayacora na Uto ni Yalo e na nona sokota na veiwasawasa e na veiyasai vuravura ka vaka kina e na Pasifika.


text:
Manumanu vuka
Manumanu vuka — E dua na manumanu.
[Veisautaki] Manumanu vuka e Viti
A vakayaco ra na taba ni veiqaravi oqo na BirdLife International Fiji e dua na vakadidike ni yaubula eso ena loma ni vanua. Nai naki levu ni vakadidike sai koya me kilai ka volatukutukutaki na veika eso ka rawa ni laurai ena loma ni yanuyanu.
[Veisautaki] Manumanu Vuka ni Vanua e Viti
[Veisautaki] Manumanu Vuka ni Waitui kei na Veimatasawa
[Veisautaki] Manumanu Vuka e Yanuyanu
[Veisautaki]
- Vanua ni Manumanu Vuka (VMV)


text:
Fiji's Family Network
29 OKOSITA VUKELULU 2012
SIGA 240 MAI NA 366
“NA VEIVAKACEGUI NI GAGADRE ENA BULA NI VAKAWATI ”
SEXUAL INTIMACY
V/VAKAIBALEBALE 5:19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
NIV TRANSLATION:
A loving doe, a graceful deer--may her breasts satisfy you always, may you ever be captivated by her love.
GOD’S WORD:
A loving doe and a graceful deer. Always let her breasts satisfy you. Always be intoxicated with her love.
DOUAY RHEIMS:
Let her be thy dearest hind, and most agreeable fawn: let her breasts inebriate thee at all times; he thou delighted continually with her love.
YOUNG LITERAL TRANS:
A hind of loves, and a roe of grace! Let her loves satisfy thee at all times, In her love magnify thyself continually.
Masu:
Turaga ni vakararamataka nai tovo ni noqu rai meu raica rawa na veika dina e tu ena nomuni vosa …..emeni
VAKASAMA VAKAYALO:
Taumada au gadreva meda dolava na noda vakasama, meda raica sara vakatitobu na bibi ni noda veivakacegui ena gagadre, au kaya tiko vei keda enai ulutaga qo ka, ni sega ni noda I tovo nai taukei mai Viti me dau veitalanoataki, me vaka na rarama ni dina ni vosa ni Kalou, keina rarama ni kila ka vakavulici, ena rairai yaga meda na nunuva na veiyamotu dromu ni bula vakawati, ka veitalanoa, veiwasei ka veivukei ena so na tikina bibi ni noda bula
Na kena tovolei me caka na vuli ni bula vakawati, sega ni ka bibi era a buli kina na marama mera I yaya ga ni veiyacovi vei keda na turaga, era a buli na marama ena dua nai naki cecere ka tukuna nai vola tabu:
Vakatekivu 2:18
A sa kaya na Kalou ko Jiova, sa sega ni yaga me tiko duadua na tamata, au na bulia e dua na dauveivuke e yaga vua …………
Eda raica eke, nai naki levu duadua a buli kina na marama, me dua nai vukevuke yaga
E tolu nai ulutaga e tiko ena vakasama qo me vaka na:
Veitokani – Companionship
Procreation – Vakatubu kawa
Sexual Intimacy - Veivakacegui ena gagadre
Au na gadreva meda vedovi ka veiwasei enai ulutaga na Sexualy Intimacy, meda yalo vinaka, meda kakua ni vakayagataka nai ulutaga qo me sala ni noda veileti, me vakayagataki na vakasama savasava meda veilaveti cake kina, ka veivakatatataki cake me rawa kina na tubu cake vaka yalo, ka vakauasivi me sereki eso nai vesu lelevu ni noda bula
Au tukuna tiko mai cake, ni dua toka nai ulutaga dredre me dau sereki, baleta ni da vesuki toka ga ena vakasama vaka viti, ni basika mai nai ulutaga qo me veitalanoataki, e vaka me sokanu na yagoda, ka vaka me vutivuti ni veitalanoataki, ka so era nanuma ni sega ni ka Vakalou meda mai veitalanoa taka, eso era nanuma, cava beka na vuna me kau mai kina
Au dau veisiko sara vakalevu mai Viti, kau qarava talega e levu sara na veiwatini e kavoro na nodra vuvale, au cakava e dua na vakadidike, kau yaco sara ena tabana ni Social Welfare, au taura mai kina, ni leqa levu e tiko, sai koya na kena sega ni qarauni na kena vakacegui na gagadre
Au kila ni da sa veitalanoa tiko mai ena dua nai ulutaga, Meda kakua ni tarova na veiyacovi ena loma ni bai ni bula vakawati
Ni kua au gadreva meda na veiwasei enai ulutaga qo: Sexual Intimacy - Veivakacegui ena gagadre
Taumada, tadola mai me rawa ni da veivukei, tovolea mo wasea mai na veika e tu ena nomu bula, baleta ena rawa ni vakabula edua vei keda e leqa tiko na nona matavuvale
E duidui na leqa, e yacovi keda tu na bula ni vakawati, ena rawa ni da na veiwalitaka, io eso era leqa dina tu, ka ra gadreva mera vukei, sega beka ni rawa ni ra na taroga baleta beka e nanuma ni na veiwalitaki, io au vakabauta mai na boto ni utoqu ni rawa meda na veisereki ena dina ni ulutaga qo
Eso vei keda na turaga, e malumalumu dina tu na yagona vakaturaga, so vei keda sa sega beka ni rawa ni veiyacovi ni vakaleqai tale tu eso nai tuvaki ni yagodra vakatagane
E rarama sara na vosa ni Kalou, o keda ga eda butobuto tiko na tamata, eso na vosa e sega ni vakayagataki rawa vei keda, baleta ni tabu ena noda bula vakaitaukei
Au gadreva meu tukuna e vica na vosa eke, me rawa ni rarama sara kina nai tovo ni noda rai, ni levu na vosa e vakayagataka nai vola tabu, e dredre meda veitalanoa kina me vaka na:
Vunau ni soro 21:20
Se sa dakupusi, se na leka, se ca e dua na matana, se sa bu ca, se vaka nana, se ceke …….
Vunau ni soro 22:4
….. Kei koya sa tara na ka sa sega ni savasava ena vuku ni mate, se na tamata sa yau loa na nona wai ni tagane ……
Verse 24
Dou kakua ni vakacabora vei Jiova na ka sa qaqi na qalana, se vorolaki, se ramusu, se sa sele …..
Eda raica eke, ni rarama sara na vosa ni Kalou, e dodonu meda tadola mai, veitalanoa mai, me rawa ni da sereki
Au gadreva meda na veiwase toka ena V/vakaibalebale 5:12 - 19
V/vakaibalebale 5:12
Ulei niu a cata na veivakavulici, ka beca nai vunau na lomaqu, kau sa sega talega ni vakarogoca na domodra era a vakavulici au, ia vei ira era a vakavulici au, kau a bese ni vakalakala na daligaqu, sa vo e lailai meu cakava na ka ca kecega!!!!
Kakua ni beca ni dua e wasea vei iko e dua na dina, yalo vinaka, ciqoma baleta ena rawa ni vukei iko ena dua na gauna
(Verse 15)
E tukuna tiko o Solomoni, mo gunu wai main a nomui keli wai, …….au vakabauta ni levu tu nai keli wai, io edua ga na mata ni wai e dodonu meda na gunu tiko mai kina na tamata vakawati, na mata ni wai oya, okoya ga e tiko mai vale, e dodonu me vakacegui iko tiko ena veigauna e yaco mai na karamaca ni veiyacovi
(Verse 16)
Me sa dui dave voli yani na nomui vurevure, kei na veiuciwai ena saqata ni koro … sega ni rawa nira na gunu taucoko tiko na koro ena nomui keli wai, e vakaibalebaletaka tiko na vuku o Solomoni, sega ni rawa ni ran a gunu talega na koro ena nomui keli ni wai, na mata ni wai qori e dodonu mo vakacegu duadua ga kina o iko ka sega ni nodra talega na vulagi
Vesre 17
Me nomu duaduaga, ka sega ni nomudou vata kei ira na kai tani …….
E vakamatatataki tiko eke, ni mata ni wai o taukena tiko qori, e dodonu me drau veivakacegui tikoga kina kei na watimu, ka sega ni ka ni koro, okoya qori me vakamamautaki ga kina o na watimu ni vakamau …. Emeni
Verse 18
Me kalougata na nomui vurevure ……..
Eda raica eke, ni vakalougatataka na Kalou nai vurevure, se na vanua ni noda veivakacegui, na veivakacegui ni gagadre, edua na ka e vakalougatataka na Kalou, e tiko ikea na bula, na veimositi, na veivolekati, na veilomani, e dua nai solisoli e solia na Kalou, sega ni dua na ka meda nanuma tug a na tamata me dua ga na tiki ni noda bula, au vakabauta ni totoka na vakasama cecere qo, ni dua na tiki ni noda bula kamikamica na tamata qo
Verse 19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
A hind of loves, and a roe of grace! Let her loves satisfy thee at all times, In her love magnify thyself continually.
Tovolea mada meda rai lesu enai tekitekivu ni veitalanoa ena I matai ni gauna ni sota, sa dua dina na ka kamikamica, eda sega ni via kila na balavu ni gauna eda lako tu kina, sa laki kida na mataka sa ca tale vei iko, o sa vinakata me buto tug a na vuravura, baleta sa kamikamica tikoga mai vei iko na nomudrau tiko vata
Au raica ni tadola sara main a vakasama qo, ka basika talega e levu na vakasama momona, cecere, totoka ka vinaka
Era vakasama dina kece, eso era vakayagataka na Viagra, se era vakayagataka na warusi, kau vakabauta eso era kila tale tu eso na kena veimataqali me vukei kina eso vei keda, io eda sa veikilai toka ga vakaveiwatini
Niu vosa tiko ena vakasama qo, e levu era nanuma beka ni sega ni Va-kalou, ka butobuto beka vei ira ni veitalanoataki, au vakabauta ena rarama ni vosa ni Kalou, e dodonu talega me vakararamataki kina nai tovo ni noda rai
Same 119:130
Ni sa vakamacalataki na nomuni vosa sa qai rarama mai, sa vakavukui kina ko ira sa sega ni vuku …..
Au vakabauta ni dua na gaunisala ni nona veivakararamataki na Kalou, sai koya meda sereka na nona vosa, me rawa ni caudre mai kina na kena rarama, me cinava na noda bula, ka vakararamataka na gaunisala
Ni da tiko ena vakasama qo, ena gadrevi kina meda tadola saraga yani
Na veivakacegui ena gagadre e dua na ka e dodonu meda veitalanoataka vakaveiwatini, baleta e duidui tu na veika e rawa ni vakayacori me sotavi kina na veivakacegui
Vei keda na turaga edua e vakaraitaka toka mai ena noda veitalanoa ena forum, ni sa dodonu talega me vakalailaitaki mada eso na soqo ni vakailawalawa, me da veinanumi, eso na gauna ni davo tu mai vale o vuni marama, sa gagadre toka, qai yali tu beka o tolotolo, sega tiko ni da kila ni sa tekivu me mavoa ka kakana vakamalua tiko e dua na leqa
Meda qai lesu tu ga yani sa mataka tu na vanua, o sa sega tu ni vinaka na nomu bula, o laki veicakayaka ga yani me cegu na lomamu, o mai dalasai tu yani, o vakacegu o iko, kakua ni guilecava na kemui sa talega ena gadreva me vakacegu
Nida lesu mai enai teitei ni sa wawale tu main a yago, qai lako vata tu mai ena walokai, na kakana ga e takoso e matamu, qori na kakana kana vinaka duadua, baleta e sotavi iko ena gauna sara ga o gadreva tu kina
Ni gauna ena sega ni vakacegui kina vakavinaka na karamaca ni bula ni veiyacovi, nai matai ga ni dua e takoso, lutu mai edua na vosa ni veisamei, sa cawadru sara ikea o vuni marama, se o vuni turaga, sega ni gadreva okoya me vakayacora, baleta ga ni o sa sega ni vakacegui koya rawa tiko, san a vakasaqaqara tale okoya e tautuba
Ena mataqali vata talega vei keda na marama, kevaka ena sega ni vakacegui vakavinaka tiko o kemui sa, qarauna vakavinaka, de qai vakasaqara tale I tuba
Au sega ni vakatusa seu vakabulabulataka tiko me rawa ni vakayacori na lasa I tuba, au kaya tiko ga ni bibi na noda raica meda veivakacegui tiko ena lomani bai ni vakawati
E tukuna tiko o Solomoni; Mo mamau ena sucuna ena veigauna kecega ….. na vosa qo ena ganiti keda ruarua na veiwatini, e dodonu mena mamau o vuni marama, ka dodonu talega me mamau o vuni turaga
Na vosa qo na mamau, kenai balebale ni o sa sotavi sara vakavinaka, se sa rauti iko, o sa marautaka, se o sa vakataucokotaki kina, se o sa bula levu
Vei keda na turaga, dau lekaleka ga na noda tiko vata sa oti vei keda, o ira na marama edua balavu toka vakalailai me qai ra vakacegu, drau sa kila tikoga na veika e dodonu me caka me rawa kina na vakacegu
E dua tale na tikina bibi, gauna eda sa vakamakubuni mai kina, sa dau gadreva o Pu me sa laki davo vata tikoga kei ira na makubuna, me sa qai veiqiqiyaki tug a vakaveitalia o Tua, kemuni!!!, o Tua talega e via katakata
Nai talanoa kei Tevita na tui, e tukuna nai vola tabu, gauna sa qase mai kina okoya, sa yabaki vuqa sara, sa qai laki kau mai edua na marama me dau mai luvaiwale, me rau dau moce vata tu kei koya na tui qo, baleta me rawa ni vakatakatari koya tu, nona I tavi ga okoya me dau mokota tu na tui qo me rawa ni katakata vinaka tu ga na yagona
Sa sega ni rawa ni veiyacovi o Tevita, baleta ni sa qase sara, sa gadreva toka ga okoya na katakata
Okoya gona vei kemuni na marama, dau nanumi talega o Tua, veitalia ga ke sa sega ni dua na ka e rawata, e dodonu me dau mokoti tu me rawa ni katakata tiko vakavinaka
Drau tovolea mo drau veivakacegu ena kena cecere duadua ga drau rawata, veitalia kevaka eda sa qase mai
Mai Viti e dredre saraga meda veisautaka e so na ka ena noda bula vakaitaukei
Ni gauna e oti kina na vakamau, mo sa rawata ma na watimu, sa oti saraga I kea na bula ni vakasavasava, sa sega ni qarauni nai sulusulu, sa sega na bula savasava, sa tekivu meda vakadukaduka mai
Ni dua na marama me qai boro damudamu toka mai na tebe ni gusuna, eda sa veikaruvi ka kureitaki liga na kena vo, merau qai veitauliga tiko li, uuuuuuuuuwwwwwiiiiii, era na kaya tale na kena vo, qori raici rau ……..
Drau kakua ni via kauwaitaka na nodra vosa na tamata, drau cakava ga na veika e vinaka vei kemudrau, baleta o ira era vosa tiko mai ya, era na sega ni vukea na nomudrau vuvale ni sa leqa mai, o ira vata qori era na vosa tale ni gauna e yaco kina edua na ka vei kemudrau
Dua na cauravou via leqa toka vakalailai na nona vakasama, qai sa via vakawati tiko, tukuna vua o iratou na nodratou vale, o iko mo sa kakua ni vakawati, baleta ni o iko mada ga o qaravi tu, o laki kauta tale mai edua qori mei kuri ni colacola ga vei kedatou
Vakalailai sa qai vosa cake mai na cauravou qo qai kaya; Ueeeeeeeee koi au talega au via peke!!!
Ena rawa ni da veiwalitaka, io edua ga na ka dina eda mai veitalanoa tiko kina qo, sega ni wasea okoya, na vinaka ni vakasama se leqa ni vakasama, eda gadreva kecega na peke se na vakacegui ni gagadre
Au vakavinavinakataka e dua na tacida ni vakasala tiko vei keda sa qase cake, 50 se 60 me qarauni na kena vakayagataki na Viagra, eso era tukuna na warusi e kaukauwa cake, io drau tauri kemudrau ga vakamalua
Sa rairai kena dodonu ga vei keda, me sa musu sobu eso na ka eda dau vakaogai keda tu kina, vakalevutaki na bula mai vale
Era dau tukuna na dauniveqaravi vua na tui mai Toga, ni sa bula ga na vale ni kuro, sa bula na vuvale taucoko, okoya gona vei keda na turaga, ni sa mamau ka marau tikoga o radini, sa marau taucoko tiko na matavuvale oya
Sa 28 taucoko na yabaki ni neirau veiwatini, au tukuna vei radini, sega mada niu kila se dua na marama ena tautauvata tale kei iko se sega, ena yalo dina, ena loloma, ena veikauwaitaki
Ni vakamacala o Solomoni, e matata vei koya nai tuvaki kei watina, e tukuna okoya; a sucumu ruarua sa vaka e rua na me kila lalai erau drua, erau kana voli ena maliwa ni viavia, kau na lako yani kina ulu ni vanua ni mura, kei na ulunivanua ni drega boi vinaka, ka yacova na kena kida na mataka, ka seavu yani na malamalawa, ko sa matavinaka sara sa sega na tikimu e ca
E seretaka okoya nai tuvaki kei watina, e matata mai cake ka yaco sara ki ra, sega tale ni dua na ka e vo, erau veikilai, erau veimositi, erau veivolekati, erau veilomani
Vakacava vei keda na veiwatini, vakacegui tiko beka vakavinaka na gagadre mai vale, sa kena gauna me vakalesui lesu mai kina na kamikamica ni nodrau veivokekati vakaveiwatini, drau veitalanoataka, drau veiwasei, io me yavutaki ena loloma kei na dina
Drau laki vakayakavi ena dua na vale ni kana, taubale tale tu mada ena ena dela ni veinuku, era cau kece main a kena rawati na vakacegu
Erau lako mai vei au edua na qase mai viti, tukuna okoya, talatala, sa 7 na luvequ, au sa vakamakubuni, veigauna taucoko au dau gadreva kina me keirau dau tiko vata kei na watiqu, e sega sara ga ni rawa, okoya kevaka sa vinakata tiko edua na ka vei au, niu sega ni solia vei koya, sa sega talega ni rawa na vakacegu
Ni dua na nodratou soqo ni family, qori sa vakaveitaliataki koya ga mai vei au, baleta tiko gona me rawa ni na caka na veika e gadreva
Au vosa vua na marama o ya, kau tukuna vua, na yagomu vakamarama, e sega ni kenai naki me gaunisala ni nona totogi o kemui sa, ni gauna sa gadreva kina na watimu me vakayagataki iko, kakua tale ni wawa, drau sasaga yani kina dua na vanua me rawa ni laki vakacegui kina okoya
Sa veiwalitaka vei au na qase qo, tukuna okoya, au sa tukuna vei kequ I sa, o iko mo sa caka soqo tu ga, tukuna vei iratou na nomudou family me tou soqo ga ena veisiga
Meda kakua tale ni da vakadredretaka tiko, sa dodonu me caka na veivakacegui, me drau mamau sara kina vakavinaka
Sa tu saka na vakanuinui, ni na veivuke na Kalou ena vakasama qo, me vinaka na bula ni matavuvale, ka dua talega na veiwatini mamarau, ni na veireguci na loloma, ka veidregati na yalo
Moni kalougata ka qaqa saka tiko ……. emeni
Views: 8152
@rw... sa ra tu wavoki tu qo eso na kena i yaya ka i tatarovi ni dro, vaka e so na beleti leca loaloa se sinucodo me vesu qai vakadre vua e dua na duru, me kua ni dro bula na vuaka.....koya ya sega walega ni oca.. yamena sara la i tuba...... lol.
Bro joe..vaka tale ratou sui e na wai batabata oratou mai viti,au vakabauta ni sa kena gauna me veisau na i vakarau ni noda rai kei na vakanananu e na i ulutaga qo baleta ena vukei keda sara vakalevu e na noda bula vakavuvale ,vakaitikotiko e na rawa talega ni walia e so na leqa e tubu tiko e na keda maliwa ka sa vaka me buroro tale tikoga e na loma ni lotu vaka na nodra bukete dole na luveda,lasa i taudaku ni vakawati kei na so tale,e yaga sara vakalevu me kau mai ki na rarama me da veitalanoa kina.vinaka
@MD.......sa na qai tukuni vei koya na ka rau dau tukuna mai neitou koro..."me ka ni cava na yali....na dua na mai savu na yamena na levu ni yali busa".......LOL........wara me ratou raicia jiko....@RNK......hahahahahaaha
@Raijeli,
Gonei koya qo sa dua tani sala,sa kusikusima soti mai vei sa jiko vua na marama qo..Io sa jina sala o iko Jeli,koya qo sa rauji koya ga edua e kali va na uto tavu..tamata qo ena vakavuna sala na veve ni daku..hahahah,keina ca ni duri.
Vinaka,vinaka jiko na veiwasei...
E tara na soli vukivuki ..............ae se cava e veivosakitaki tiko qo?
LOL..wawa Onetime tauri kedatou vakamalua, qori qai dua tale na kena special ulutaga !
oilei tamaqu au sa sega ni kila se vukivuki cava tale beka ya....but i'm looking forward to hear it.......LOL...
hahahahahaahahaha@Onetime ...pehea oe.....na vi yacovi e veitalanoa taki tiko....bau vakadiff yani....auwe Kane
hahahahahahaaaa...y'leeeii Dua na gauna, e sa rui levu talega na nomu yali busa........karaiikkk!!!!!! RW kua ni bai vakabukani ko qori...e dau caca toka vaka na veva o ko qori hahahaaaaaaaa
haha oe gonei Ray..........warai,sa dede au qai sotava tale e dua na vivosaki vaqo! hahaiiiiiiiiiiii....! E dua na mala ni volavola nei Talatala e cake e vatoka 'qo.....
"Vei keda na turaga, dau lekaleka ga na noda tiko vata sa oti vei keda, o ira na marama edua balavu toka vakalailai me qai ra vakacegu, drau sa kila tikoga na veika e dodonu me caka me rawa kina na vakacegu"
Gonei,au lecava sa la ko qo! Talatala,NiteDrox,Kealaikahiki..........du vamacala mada mai ie hihihi....
O keda na tagane meda na qarauna sara meda na kua ni vakaduatanitaka nai vakarau ni veilomani qo se i “vukivuki” ni noda sasaga meda vakacegui ira kina na watida.
E kaya nai Volatabu … Heb 13:4 (NIV) Marriage should be honoured by all, and the marriage bed kept pure...
I believe we have all lusted in our minds….(de so beka e sega..???) And many have had problems with pornography which fed the pent-up lust we thought was normal sexuality.
We ought to be very careful not to allow lusty elements into our minds or marriage to create a "heightened", inordinate sexual urge or experience. For once they are let in, they are not so easy to get rid of. Instead, we revel in what God so richly provided without playing the world's lust games.
God made sex. And He made it for a purpose. Part of us (the pervert) must die in order for God's purpose to be resurrected in the impure.
In short, married couples sin when extra-marital sexual fantasies enter into the marriage bed. Such mental adultery often comes as a result of trying to maintain an overactive sex-life. Take, for example, role-playing: unless your husband or wife is who they are acting like or dressing like in such fantasy sex, isn't this a rather obvious outlet for lust to be with someone else, and an insult to the sufficiency of God's provision?
Such we are convinced is sin, as it clearly has nothing to do with the intent of God to communicate to us the glory of the communion between Christ and the Church through sex. Further, whenever private adulterous thoughts are brought in to "improve" sex, the marriage bed has become adulterous even if the couple having sex is married.
This is why pornography is so damaging to marriage: if a man is thinking of another woman while making love to his wife, the marriage bed is spiritually defiled with adultery, and sexual problems will inevitably surface as this hypocrisy sows death and destruction.
Excellent,especially when bringing someone else in to your mind while having sex.Most of us men have weakness in this...........Isa,ocei me na vukei au mada kina me kua ni kila na yalewa kau sa lomana.......I love her to the full , but its my mind sins against thee.
@ Iliesa Raseru.....be true to yourself!..if you allow yourself to think about someone else while you are with the woman you love,could it be because you are so overwhelmed with lust?sometimes when couple fights their mind tend to wonder about the past or someone else just to punish your partner in your mind...it's all in your mind,you have the power to get rid of it!!!...talk it over with someone you feel comfortable with..i wouldn't suggest you talk it over with your partner...no woman would entertain the idea of her partner thinking of someone else while making love to her.....koya dau sova kina na wai kata2 ya....kailaaa....ask the LORD for his help Iliesa....
© 2012 Created by Matavuvale Admins.